Sudah Letih Mop Tapi Lantai Masih Tidak Bersih, Berkilat? Gunakan 5 Sabun Alternatif Ini!

Bayangkan situasi di mana anda tertumpah makanan atau minuman di lantai. Selepas buang sisa tumpahan tersebut, anda juga kena cuci dengan cara mop lantai supaya tidak ada kesan di tempat yang terlibat. Namun, apa anda boleh buat
jika ia masih tidak bersih
?

Untuk mendapatkan lebih banyak informasi tentang Habit Sihat, anda juga boleh klik
di sini
.

Sabun mop lantai biasa kurang
power
?

Ramai yang menyangka bahawa proses
membersihkan lantai itu mudah
 dengan hanya menggunakan air dan sabun. Ya, sebenarnya cara ini tidak begitu sukar jika tepat pada pemilihan alat dan tekniknya.

Lazimnya, penggunaan batang mop bersama air dan sabun mampu untuk menanggalkan kotoran yang biasa sahaja. Namun jika ia melibatkan kotoran degil, anda perlu usaha lebih lagi.

Contohnya, kotoran angkara tumpahan minyak atau dakwat di lantai mungkin tidak akan tanggal jika anda hanya mengemop dengan air serta sabun melainkan
kalau ia digosok atau disental
.

Sebaliknya, anda mungkin perlu lihat semula sabun yang digunakan kerana mungkin wujud jenis yang diciptakan khas untuk menanggalkan kotoran paling degil. Atau, fikirkan alternatif lain.

Dalam erti kata mudah, anda mungkin perlu mencari bahan alternatif jika sabun itu kurang
power
!

Baca lagi artikel berkaitan:

Hanya 20-Minit untuk Membersihkan Rumah. Ini Caranya!

Mama, Boleh Curi Masa Nak Bersihkan Rumah Waktu WFH, Tapi Baca 6 Panduan Ini Dulu

Mop lantai dengan sabun alternatif ini!

Ada rumah menggunakan lantai jenis kayu, simen, jubin, seramik, porselin, linoleum dan lain-lain tetapi kesemuanya tidak akan terlepas daripada terdedah dengan
 kekotoran di dalam rumah
.

Sekiranya kekotoran masih ada selepas mop dengan air dan sabun, boleh cuba alternatif di bawah:

#1. Gunakan cecair peluntur pakaian

Pertama, anda biasa menggunakan cecair peluntur pakaian atau
bleach
yang merupakan produk paling penting dalam usaha untuk menanggalkan kotoran
melekat pada pakaian tanpa warna
.

Sebenarnya, anda turut boleh menggunakan cecair ini pada lantai untuk
menghilangkan kotoran yang degil
. Caranya sangat mudah, ia hanya perlu dituang dan dibiar di lantai sebelum dimop.

Memandangkan ia mempunyai bau menyengat dan sifat menghakis, cegah daripada guna dengan terlalu banyak atau terkena kulit kerana ia mungkin boleh mendatangkan kesan sampingan!

Mop lantai dengan #2. Cuka

Mungkin ramai yang sudah tahu jika cuka juga adalah antara agen pencuci yang bagus dan sering kali
digunakan pada dinding rumah
. Jadi, sudah tentu ia juga boleh digunakan di lantai rumah.

Caranya, campurkan cuka dan air dengan nisbah 50:50 sebelum anda lumurkan ia di tempat yang kotor dan mopkan sahaja ia seperti biasa. Kemudian, simbah dan bilas dengan air bersih.

Mop lantai dengan #3. Kola

Pernahkah anda lihat atau dengar ada individu menggunakan minuman kola untuk membersihkan
kotoran di jamban dan tandas
? Sebenarnya, cara ini mempunyai asas dan alasan yang amat kuat.

Ini kerana kola memiliki sifat yang mampu menghakis dan mengikis kekotoran termasuk di dalam usus manusia! Maka, tidak hairan jika ia juga boleh digunakan di lantai untuk kotoran yang degil.

Mop lantai dengan #4. Lemon

Lemon adalah antara buah sitrus yang bersifat asidik sama kelas dengan limau, oren dan lain-lain. Ia biasa dimasukkan ke dalam
produk pencuci domestik
 termasuk untuk barang kulinari, pakaian, mandian dan sebagainya lantas pasti boleh digunakan di lantai juga!

#5. Mungkin sabun buku lebih efektif?

Sabun buku mungkin lebih baik digunakan pada kulit namun siapa sangka ia boleh dilumurkan di lantai
untuk menanggalkan kotoran degil
? Caranya juga tidak serumit yang kita semua jangka.

Contohnya jika ada kotoran akibat kuah atau sos masakan yang melekat di lantai, anda cuma perlu calitkan sabun buku pada permukaan tersebut kemudian biar seketika, gosok, sental dan lihat kesannya.

Air panas vs sejuk, mana lebih bagus?

Ketika mengemop, air juga adalah aspek yang paling penting selain sabun dan batang mop kerana ia akan membantu dalam usaha membuat kotoran degil itu lebih ‘lembut’ lantas boleh dicuci.

Namun, air apa dan bagaimana yang perlu anda gunakan? Sebenarnya, air paip dengan suhu yang agak panas itu lebih baik kerana ia akan melembutkan kekotoran sebelum proses mengemop.

Konklusinya, setiap kekotoran di permukaan itu boleh dihilangkan dengan gabungan batang mop, sabun sama ada dari jenis komersial atau alternatif dan air panas. Jadi, boleh gunakan tip di dalam artikel kami untuk membantu anda mengemop lantai
di rumah mulai hari ini
!


3 Hidangan Enak dengan Kale

Kale atau kubis daun dikenali sebagai raja sayur-sayuran sihat. Ia boleh dicampur dengan buah-buahan, dimakan mentah dan dimasukkan dalam sarapan, makan tengah hari dan makan malam. Berikut adalah 3 resipi yang boleh anda nikmati di rumah tanpa sebarang usaha berat.

Snek Kale

Snek yang boleh anda kunyah sepanjang hari tanpa rasa bersalah dan risau tentang berat badan anda.

Bahan-bahan:

daun kale kerinting, dicincang kepada saiz snek

1 sudu besar minyak zaitun.

1 sudu teh jintan putih dan paprika salai.

Garam dan lada.

Penyediaan

Dalam mangkuk, gaulkan semua bahan-bahan sehingga daun kale anda semuanya bersalut dengan perasa dan minyak. Bakar selama 12 – 15 minit pada suhu 200 celcius dalam ketuhar yang telah dipanaskan sehingga rangup.

Super smoothie

Smoothie yang sangat sihat yang anda perlukan sewaktu bergegas ke kelas.

Bahan-bahan:

Kale

Pisang beku

Nanas (atau sebarang buah-buahan yang sesuai)

Biji Chia

Biji flaks

Serbuk teh hijau

Susu Almond

Penyedian

Pertama, masukkan pisang beku, kale, nanas dan susu badam dan kisar . Jika pisang anda terlalu keras, anda mungkin perlu menambah kelajuan pengisar atau tambah lebih banyak susu badam untuk menghaluskan semuanya. Apabila mendapat kepekatan yang anda kehendaki, tambah biji chia, biji flaks, dan serbuk teh hijau.

Risotto dengan pesto kale

Hidangan risotto yang boleh memanaskan diri anda dan mengisi perut pada waktu malam.

Bahan-bahan:

setengah cawan walnut, sedikit dicincang.

1 bawang sederhana, 1 ulas bawang putih dan daun kucai segar, semua perlu dicincang halus.

1 cawan pasli segar.

1 cawan beras arborio

2 sudu besar mentega tanpa garam

4 sudu besar minyak zaitun

setengah cawan stok ayam/daging

daun Kale dikoyak-koyakkan.

2 cawan keju parmesan parut.

Penyediaan:

Bakar walnut dalam ketuhar yang telah dipanaskan kepada
suhu 350 celcius, terbalikkan sekali sekala selama 8 – 10 minit sehingga perang keemasan.

Tumis bawang dalam 2 sudu besar minyak zaitun untuk 5-8 minit sehingga lembut. Masukkan beras, tambah garam dan lada kemudian teruskan mengacau sehingga beberapa butir beras menjadi jernih.

Tambah stok ayam/daging dan masak dengan api sederhana kecil selama 3 minit sehingga kuali hampir kering. Tambah 2 cawan air panas dan tambah perasa lagi. Biarkan mendidih dan bakar dengan keadaan tertutup sehingga nasi menyerap kebanyakan cecair tetapi masih kurang masak. Ini akan mengambil masa 15 – 18 minit.

Untuk membuat sos pesto, tambah bawang putih, separuh daripada walnut yang tersedia, parsli, daun bawang, separuh daripada kale, baki minyak dan ¼ cawan air sejuk ke dalam pengisar dan kisar hingga halus. Tambah sentuhan garam dan lada secukup rasa.

Keluarkan daripada ketuhar dan letakkan atas api sederhana. Kacau beras dengan ¾ cawan air panas sehinggamenjadi lembut tetapi masih mempunyai kerangupan padanya. Tambah pesto, mentega, kales, parmesan dan tambah perasa buat kali terakhir.

Nasi perlu masak tetapi anda masih boleh melihat butiran bjirin (tidak hancur). Sos harus berkrim dan tebal. Hidangkan dalam piring dengan walnut dan keju parut di atas.


Zakar Ungu, Apa Sebab Kondisi MEMBIMBANGKAN Ini Berlaku Kepada Lelaki?

Tidak dinafikan, zakar yang besar dan kuat adalah satu kebanggaan buat lelaki. Disebabkan itu, mereka sangat pantang apabila dipersoalkan mengenai saiz dan bentuk alat sulit mereka itu. Namun, kaum Adam seringkali mengabaikan aspek warna zakar mereka. Untuk pengetahuan anda, ada satu kondisi yang akan menyebabkan zakar lelaki berubah menjadi warna ungu. Menakutkan, bukan? Jom ikuti artikel untuk tahu lebih lanjut mengenainya!

Apakah itu zakar ungu?

Sebelum pergi lebih lanjut mengenai kondisi ini dengan mendalam lagi, wajar untuk kita tahu warna zakar lelaki yang normal terlebih dahulu.

Buat anda yang tertanya-tanya, warna zakar yang normal adalah bergantung kepada warna kulit individu itu sendiri. Ini bermaksud tiada sebarang garis panduan yang menyatakan bahawa sebarang warna itu adalah normal atau tidak. Jadi, jangan terlalu risau, ya?

Tetapi, sekiranya zakar anda berubah warna dan tidak langsung melambangkan warna kulit anda, maka segera berjumpa doktor untuk mendapatkan khidmat nasihat dan rawatan. Lebih-lebih lagi, jika warna
alat sulit
 anda berubah menjadi ungu!

Adakah ia normal?

Untuk pengetahuan anda, kondisi zakar ungu ini boleh berlaku kepada kebanyakan lelaki dewasa yang normal. Perubahan warna ini mungkin didasari oleh faktor peningkatan pengaliran darah di kelenjar atau saluran pada zakar, yang selalunya berlaku ketika lelaki mengalami rangsangan seksual. Jadi, ia mungkin satu perkara yang normal.

Selain itu, kondisi zakar ungu ini mungkin juga disebabkan oleh penyakit jangkitan kelamin atau
sexually transmitted diseases
(STD). Dalam kebanyakan kes, ia boleh dirawat.

Namun, adakah ia perkara yang normal berlaku kepada zakar lelaki? Jawapannya mungkin ya atau mungkin tidak. Ia sangat bergantung kepada sebab ia berlaku.

Apakah sebab zakar lelaki berubah menjadi ungu?

Untuk mengetahui sama ada kondisi zakar ungu ini adalah normal atau tidak, kita perlu tahu sebab ia berlaku terlebih dahulu. Berikut merupakan sebab-sebab zakar lelaki berubah warna menjadi ungu:

#1. Kondisi kulit

Untuk pengetahuan anda, kondisi kulit seperti
ruam
, kurap, kudis atau
panau
 boleh berlaku di mana sahaja pada tubuh badan kita termasuklah pada alat kemaluan. Jadi, tidak hairanlah jika sebarang kondisi kulit mengakibatkan perubahan warna atau tekstur pada zakar.

Sebagai contoh, ada satu kondisi kulit bernama
Lichen sclerosus
 yang kebiasaannya akan menyerang bahagian
alat sulit
. Kondisi ini akan mengakibatkan berlakunya tompokan berwarna putih pada kulit. Namun, ia akan berubah menjadi warna seakan ungu setelah kulit menjadi nipis akibat kondisi ini.

Kebiasaannya, kondisi ini akan berlaku dalam kalangan lelaki yang tidak
bersunat
. Kesannya bukan sahaja akan mengubah warna zakar lelaki buat seketika, namun juga akan mengakibatkan kesan
parut
 dan kehilangan fungsi
seks
ual yang normal.

Jika anda khuatir kondisi ini berlaku kepada anda, segeralah berjumpa pakar urologi untuk mendapatkan ubatan dan rawatan dalam kadar segera. Namun, dalam kebanyakan kes, individu yang mengalaminya akan disyorkan untuk
bersunat
.

#2. Pembengkakan

Selain kondisi kulit seperti yang dinyatakan, zakar ungu mungkin juga berlaku akibat kerosakan salur darah kecil pada zakar, lantas menyebabkan darah terkumpul pada permukaan kulit. Apabila ini berlaku, ia akan mengakibatkan pembengkakan pada zakar, sekali gus menjadikan ia berubah warna menjadi ungu.

Terdapat beberapa punca masalah ini berlaku, termasuklah:

Beronani

Bersukan

Aktiviti fizikal

Seks ganas

Zakar tersepit pada zip seluar

Zakar dicubit

Kadangkala, ia mungkin menyakitkan apabila disentuh. Jika ia tidak sembuh dengan sendirinya, anda dinasihatkan untuk mendapatkan nasihat dan rawatan doktor.

#3. Purpura

Apa itu purpura? Untuk pengetahuan anda, ia adalah sejenis kondisi yang mengakibatkan tompokan berwarna seakan-akan ungu pada permukaan zakar. Tidak seperti pembengkakan,
purpura
 mungkin disebabkan oleh beberapa punca, seperti:

Pendarahan atau pembekuan darah pada zakar

Kekurangan nutrisi

Kesan sampingan ubat-ubatan

Inflamasi saluran darah

#4. Hematoma

Hematoma mungkin berlaku akibat pembengkakan, cuma ia berlaku di dalam tisu organ alat sulit anda. Sekiranya kondisi ini berlaku kepada anda, ia akan merosakkan saluran darah yang berada jauh di dalam kulit.

Kesannya, ia akan menyebabkan kehilangan keupayaan darah untuk mengalir dalam saluran atau kelenjar lantas mengakibatkan masalah pendarahan. Sekiranya anda mengesyaki anda mengalami masalah ini, segera dapatkan rawatan doktor.

#5. Reaksi alahan ubatan

Setiap individu mempunyai reaksi terhadap ubatan yang berbeza-beza. Dalam beberapa kes, pengambilan ubatan mungkin akan menyebabkan reaksi alahan yang dikenali sebagai sindrom Stevens-Johnson.

Sindrom ini boleh dikenali melalui ruam yang berwarna seakan ungu pada permukaan zakar, juga pada beberapa anggota tubuh badan yang lain. Ruam ini boleh mengakibatkan kulit membengkak dan bersisik. Jika lambat dirawat, ia mungkin akan mengakibatkan komplikasi lain yang boleh membawa maut.

Buat anda yang tertanya-tanya, berikut merupakan ubatan yang berisiko tinggi mengakibatkan sindrom ini:

Antibiotik
 berasaskan sulfur

Ibuprofen

Naproxen

Ubatan antiepilepso

Ubatan antipsikotik

Sebarang jenis
antibiotik

Selain zakar ungu, terdapat banyak lagi reaksi alahan yang boleh berlaku disebabkan ubatan. Jadi, sila berhati-hati dalam pengambilan sebarang ubatan dengan mendapatkan khidmat nasihat dan rawatan doktor, ya?

#6. STD

Selain sebab-sebab yang boleh dikatakan normal di atas, terdapat satu lagi sebab kondisi zakar ungu berlaku iaitu
STD
.

Buat anda yang belum tahu,
STD
 adalah penyakit jangkitan kelamin yang boleh berlaku kepada mana-mana individu, tidak kira lelaki atau wanita. Sebagai contoh yang paling mudah, STD yang boleh memberi kesan kepada warna zakar lelaki adalah
sifilis
 atau
herpes
.

STD bukan sahaja akan memberi kesan kepada warna zakar lelaki, malahan juga menyebabkan beberapa perkara pada alat kemaluan, seperti:

Kesakitan

Kegatalan

Keradangan

Kepenatan

Sakit ketika membuang air kecil

Demam

Ia adalah satu perkara yang serius kerana ia bukan sahaja akan mengubah warna zakar lelaki menjadi seakan ungu, namun ia juga akan memberi komplikasi kepada
alat sulit
 anda sekiranya lambat mendapatkan rawatan.

Konklusi

Kesimpulannya, terdapat banyak perkara yang menyebabkan kondisi zakar ungu dan bukannya hanya sekadar mitos yang mengatakan zakar lelaki berubah warna menjadi seakan ungu kerana terlalu banyak melakukan
hubungan seks
 sahaja.

Ia mungkin berlaku akibat beberapa kondisi kesihatan lain yang memerlukan rawatan segera. Jadi, jika anda syak diri anda mengalami kondisi ini, segera berjumpa doktor untuk mendapatkan rawatan dengan kadar segera.

Hello Health Group
 tidak menyediakan nasihat perubatan, diagnosis, atau rawatan.


Bengkak & Gatal Kerana Alahan Mata? Ini Cara Pencegahannya...

Individu yang mengalami alahan seringkali berdepan simptom seperti bersin, hidung gatal atau hidung tersumbat. Tetapi bagaimana pula dengan alergik
mata
? Apakah simptomnya?

Umumnya, alahan juga sebenarnya boleh mendapatkan impak pada mata.

Ia boleh menyebabkan
mata menjadi merah
, gatal, rasa terbakar atau berair dan mungkin boleh menyebabkan kelopak mata menjadi bengkak.

Dapatkan lebih banyak info tentang Alahan, dapatkan
di sini.

Apa itu alergik mata?

Dikenali sebagai alahan konjunktivitis, ia merupakan perkara biasa yang berlaku apabila mata bertindak balas terhadap sesuatu yang merengsakan mata, disebut sebagai alergen.

Mata akan menghasilkan bahan yang dipanggil histamin untuk melawan alergen, kesannya akan membuatkan kelopak mata dan konjuktiva menjadi merah, bengkak dan gatal.

Mata akan mengeluarkan air mata dan rasa terbakar. Tidak seperti konjunktivitis lain, alahan pada mata ini tidak akan tersebar atau menjangkiti individu lain.

Kebiasaannya, individu yang memiliki alahan pada mata turut memiliki alahan hidung; hidung gatal dan bersin.

Ia merupakan keadaan sementara yang berkaitan dengan
alahan bermusim
. Jika anda terus terdedah kepada penyebabnya, alahan anda mungkin akan menjadi lebih teruk.

Alergik mata boleh menyebabkan anda merasa terbakar dan kegatalan yang ketara dan menjadi sensitif kepada cahaya.

Punca alergik mata

Alahan berlaku apabila sistem imun badan bertindak balas terhadap alergen yang biasanya tidak berbahaya.

Apabila alergen ini bersentuhan dengan mata, sel-sel tertentu dalam mata akan melepaskan histamin dan bahan-bahan lain untuk melawan alergen.

Reaksi ini yang menyebabkan mata anda menjadi merah, gatal dan berair.

Alergen yang terkandung di udara – sama ada di dalam atau di luar – menyebabkan banyak alahan mata.

Anda boleh mendapat
 alahan haiwan
 iaitu daripada binatang peliharaan, debu, debunga, asap, ubatan, minyak wangi atau makanan.

Sesetengah individu mungkin alahan kepada bahan kimia pengawet yang terdapat dalam ubat titisan mata.

Ada masanya mata juga boleh bertindak balas terhadap alergen yang tidak semestinya bersentuhan langsung dengan mata. Ini termasuk gigitan atau sengatan serangga.

Simptom alergik mata

Antara simptom umum alergik mata adalah seperti kemerahan pada bahagian putih mata atau kelopak dalam mata.

Tanda lain seperti kegatalan, keluar air mata, penglihatan menjadi kabur, rasa terbakar, kelopak mata bengkak, sensitif terhadap cahaya.

Alahan mata berlaku sendirian atau dengan bersama alahan hidung; hidung tersumbat, bersin, gatal atau mungkin bersama alahan kulit yang dipanggil ekzema.

Anda juga mengalami sakit kepala
, sakit tekak atau batuk.

Cara terbaik untuk mengenal pasti sama ada anda alahan atau tidak, adalah dengan berjumpa dengan doktor.

Baca juga:

Jenis alahan

Alahan mata secara umumnya dikategorikan kepada dua jenis:

Konjuktivitis alahan bermusim
 (
seasonal allergic conjunctivitis
, SAC)

Merupakan alahan biasa, ia berlaku pada musim-musim tertentu setiap tahun

Musim panas dan musim luruh

Alergen terdapat dalam udara, biasanya
debunga dari rumput, pokok, spora

Konjuktivitis alahan

(perennial allergic conjunctivitis
, PAC)

Berlaku sepanjang tahun

Alahan mata biasa yang berlaku disebabkan habuk, haiwan atau alergen, minyak wangi, asap, klorin,
pencemaran udara
, kosmetik dan ubatan tertentu

Langkah pencegahan

Elakkan pencetus yang dengan melakukan perubahan pada rumah dan rutin

Pastikan tingkap tertutup ketika tempoh pencemaran, gunakan penghawa dingin di rumah dan dalam kereta

Pakai cermin mata atau cermin mata hitam ketika berada diluar untuk menghadkan terdedahnya kepada debunga

Bersihkan cadar katil sekerap mungkin atau gunakan cadar anti-hama

Basuh tangan selepas menyentuh haiwan

Mengawal beberapa simptom ubatan tanpa preskripsi, yang dijual di farmasi, seperti:

Ubat titisan tiruan

Elakkan menggunakan ubat titisan
decongestant,
 untuk mata merah lebih dari seminggu, atau ia hanya menyebabkan mata anda semakin teruk

Oral antihistamin – ia mungkin membuatkan mata anda menjadi lebih kering dan menyebabkan simptom anda semakin teruk

Hindari penggunaan kanta sentuh. Kerana permukaan kanta sentuh dapat menarik dan mengumpul alergen yang terdapat di udara.

Sebaiknya pakai cermin mata ketika musim alahan.

Anda juga mungkin boleh pertimbangkan untuk memakai kanta sentuh pakai buang harian yang dapat mengelakkan pembentukan alergen dan kekotoran pada kanta.


Viagra Bukan Penting Untuk Rawat Masalah Lelaki Sahaja, Ada Fungsi Lain!

Apa itu viagra? Adakah benar jika ia
 hanya bagus untuk orang lelaki
 sahaja atau ada fungsi kepada tahap kesihatan yang lain? Teruskan baca artikel ini untuk tahu dengan lebih lanjut!

Untuk mendapatkan lebih banyak informasi tentang Kesihatan Lelaki, anda boleh klik
di sini.

Apa itu viagra?

Apa itu viagra adalah sejenis ubatan dalam kategori sildenafil yang digunakan bagi merawat masalah disfungsi erektil (mati pucuk).

Ia berfungsi dengan meningkatkan pengaliran darah ke dalam salur pada zakar bagi membantu lelaki
mendapatkan serta mengekalkan ereksi
 mereka.

Terdapat beberapa variasi ubatan ini termasuklah:

Tablet untuk ditelan

Tablet untuk dikunyah

Cecair

Tepung

Menurut kajian yang dijalankan oleh National Health Services di UK, kira-kira 2 per 3 lelaki yang mengambil ubatan ini berjaya meningkatkan kemampuan ereksi mereka.

Oleh itu, anda yang
mempunyai masalah mati pucuk
 boleh mengambil ubatan ini dengan preskripsi yang ditetapkan oleh doktor bagi kemampuan seksual yang lebih mantap.

Adakah ia bagus untuk lelaki sahaja?

Seperti mana yang kita sudah tahu, apa itu viagra memang sangat bagus untuk kaum Adam ekoran fungsinya yang boleh
membantu menyelesaikan masalah mati pucuk
.

Dengan bantuan ubatan bernama viagra ini, maka lelaki akan lebih yakin untuk menjalankan projek asmara bersama isteri tersayang tanpa rasa malu atau takut lagi.

Pun begitu, kalian juga perlu tahu bahawa sildenafil bukan sahaja
bagus untuk lelaki malah wanita
 juga terutamanya yang mengalami masalah hipertensi pulmonari.

Sebelum itu, kalian perlu tahu sildenafil terdapat 2 jenama bagi tujuan tertentu:

Viagra – Digunakan untuk merawat mati pucuk

Revatio – Digunakan untuk merawat hipertensi pulmonari

Revatio akan digunakan bagi
merawat tekanan darah tinggi
 yang berlaku pada kawasan pulmonari yang terletak di antara jantung dengan paru-paru.

Kondisi ini akan berlaku apabila jantung terpaksa bekerja dengan lebih kuat bagi mengepam darah yang secukupnya kepada paru-paru.

Pengambilan revatio boleh membantu meningkatkan
pengaliran darah ke dalam paru-paru
 dalam usaha mengurangkan beban jantung.

Kedua-dua ubatan sildenafil ini ternyata mampu menyelesaikan masalah kesihatan tertentu namun kalian masih perlu berwaspada kerana ia datang dengan kesan sampingan.

Awas, ini bahayanya terhadap kesihatan!

Di sebalik manfaat viagra untuk lelaki dan revatio ini, tersembunyi beberapa mudarat sildenafil.

Berikut merupakan beberapa kesan sampingan yang mungkin boleh terjadi:

Sakit kepala

Sakit dada

Cirit-birit

Badan terasa panas

Sukar tidur

Sengal otot

Kawasan sekitar
tangan dan kaki terasa kebas
 serta timbul ruam

Ia juga mungkin boleh jadi lebih teruk sehingga menyebabkan:

Sukar bernafas

Masalah pada mata

Masalah pada telinga

Pendarahan pada hidung

Pengsan

Ngilu ketika membuang air kecil

Ereksi yang sakit atau kekal
sehingga 4 jam

Lebih membimbangkan, ada kes lelaki yang mengambil apa itu viagra mengalami masalah tekanan darah, serangan jantung, pendarahan pada otak dan paru-paru, strok serta kematian.

Golongan yang perlu dan tidak boleh ambil sildenafil

Sildenafil jenis viagra boleh diambil oleh lelaki berusia 18 tahun ke atas, ia bukan untuk wanita dan kanak-kanak.

Sildenafil jenis revatio pula boleh diambil oleh individu yang berusia 1 tahun ke atas, namun tidak semua.

Harus diingatkan, ubat ini perlu diambil oleh individu yang
mempunyai masalah mati pucuk
 atau hipertensi pulmonari sahaja dengan kebenaran doktor.

Jangan sesekali mengambilnya tanpa izin doktor lebih-lebih lagi jika kalian termasuk golongan yang mengalami masalah kesihatan seperti berikut:

Masalah organ jantung dan hati.

Masalah mata yang jarang berlaku seperti retinitis pigmentosa.

Masalah darah seperti anaemia, leukemia atau multiple myeloma.

Alahan kepada ubatan sildenafil atau lain-lain.

Sedang mengambil ubatan nitrates untuk merawat sakit dada.

Pernah terkena serangan jantung atau strok.

Kelainan pada zakar
seperti penyakit Peyronie

Ketumbuhan atau ulser pada perut.

Tekanan darah rendah.

Hemofilia.

Jadi, terjawablah sudah apa itu viagra dan revatio yang merupakan sejenis sildenafil untuk merawat masalah kondisi kesihatan tertentu.

Ia memang berkesan, namun ketahuilah terdapat juga kesan sampingan serta golongan yang dilarang untuk mengambilnya.

Jadi, sila dapatkan konsultasi daripada doktor terlebih dahulu sebelum
mengambil viagra atau revatio
 ini okay!


Korioretinopati Serum Sentral

Definisi

Apa itu Korioretinopati Serum Sentral?

Korioretinopati Serum Sentral (CSCR) adalah keadaan apabila cecair terkumpul di bawah retina. Ini boleh mengganggu penglihatan. Kebocoran cecair ini berasal dari lapisan tisu di bawah retina, yang dipanggil
choroid
. Terdapat satu lagi lapisan sel yang dikenali sebagai Epitelium Pigmen Retina (RPE). Apabila RPE tidak berfungsi sebagaimana yang sepatutnya, maka cecair akan terkumpul di bawah RPE. Akibatnya, penanggalan yang kecil terhasil di bawah retina, menyebabkan penglihatan menjadi herot.

Apakah kebarangkalian Korioretinopati Serum Sentral?

Lelaki lebih cenderung untuk mengalami CSCR berbanding wanita, terutamanya dalam usia antara 30-an hingga 50-an.

Walau bagaimanapun, ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Korioretinopati Serum Sentral?

Jika anda mempunyai CSCR, penglihatan pusat anda mungkin diputarbelitkan. Sebagai tambahan kepada penglihatan pusat yang terganggu, penglihatan anda juga mungkin akan kelihatan kabur atau gelap. Anda boleh mempunyai titik buta dalam penglihatan pusat anda. Adalah ketara bahawa anda juga mungkin akan melihat garis lurus menjadi herot di mata yang terjejas, ataupun objek mungkin kelihatan lebih kecil atau lebih jauh daripada yang sebenarnya. Apabila anda melihat objek putih, ia mungkin akan kelihatan berwarna perang atau berwarna kusam.

Bila saya harus berjumpa doktor?

Diagnosis awal dan rawatan boleh menghentikan keadaan ini daripada memburuk dan mencegah masalah kecemasan perubatan lain, jadi berbincanglah dengan doktor anda secepat mungkin untuk mencegah keadaan yang serius ini.

Punca

Apakah punca Korioretinopati Serum Sentral?

Penyebab sebenar bagi CSCR adalah tidak diketahui. Walau bagaimanapun, penggunaan Kortikosteroid dalam apa jua bentuk (lisan, topikal, dihirup, atau disuntik) didapati boleh menjejaskan atau memburukkan serangan CSCR. Ini benar-benar berlaku walaupun penggunaan steroid tersebut jauh dari mata, seperti suntikan ke dalam lutut. Orang yang mempunyai sejarah CSCR harus mengelakkan penggunaan steroid jika boleh.

Faktor-faktor Risiko

Apakah yang meningkatkan risiko saya kepada Korioretinopati Serum Sentral?

Penyakit ini biasanya memberi kesan kepada lelaki muda. Mungkin terdapat kecenderungan etnik, dengan insiden yang lebih tinggi dalam kalangan orang kulit putih, Hispanik, dan mungkin orang Asia, serta insiden yang sangat rendah pada orang Afrika Amerika. Bentuk CSCR yang lebih teruk berlaku lebih kerap pada individu dari Asia Selatan dan berketurunan Latin.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Korioretinopati Serum Sentral

didiagnosis?

Jika doktor anda mengesyaki bahawa anda mempunyai CSCR, dia akan melebarkan (mengembangkan) pupil mata anda dengan ubat titis untuk memeriksa retina anda. Untuk mengenal pasti bahawa anda mempunyai CSCR atau tidak, doktor anda akan mengambil gambar khas mata anda dengan menggunakan
Fluorescein Angiography
 dan
Optical CoherenceTomography
 (OCT).

Semasa
Fluorescein Angiography
, pewarna fluoresein akan disuntik ke dalam vena di lengan anda. Pewarna ini akan mengalir ke seluruh badan, termasuk mata anda. Gambar-gambar diambil dari mata anda apabila pewarna ini melalui saluran darah retina. Kawasan yang tidak normal akan diserlahkan oleh pewarna ini, dan menunjukkan kepada doktor anda sama ada anda mempunyai CSCR atau tidak.

Pengimbasan OCT pula adalah teknik pengimejan yang mencipta gambar keratan rentas retina, yang membantu mengukur ketebalan retina dan mengesan pembengkakan retina.

Bagaimana pesakit Korioretinopati Serum Sentral

dirawat?

Kebanyakan kes CSCR secara semula jadinya pulih dalam masa satu atau dua bulan tanpa sebarang rawatan. Pada masa ini, doktor akan memantau mata anda untuk melihat sama ada cecair itu diserap semula atau tidak. Sekiranya anda mengalami kehilangan penglihatan yang teruk, atau kebocoran padanya teruk / tidak hilang, anda mungkin akan dibantu dengan rawatan laser atau terapi fotodinamik untuk menampal kebocoran dan memulihkan penglihatan.

Kebanyakan orang dengan CSCR dapat melihat semula dengan baik walaupun tanpa rawatan. Adapun begitu, penglihatan mungkin tidaklah sebaik sebelum keadaan ini mula-mula muncul. Kira-kira separuh daripada pesakit yang mempunyai CSCR akan mengalaminya semula. Adalah penting untuk menjalani pemeriksaan susulan secara teratur dan menyeluruh dengan doktor anda kerana pengumpulan cecair dalam jangka masa yang panjang boleh menyebabkan kehilangan penglihatan kekal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Korioretinopati Serum Sentral?

Diet seimbang yang memberikan anda kadar nutrien harian yang disyorkan tidaklah akan meningkatkan risiko anda untuk CSCR. Walau bagaimanapun, pengambilan makanan atau tumbuh-tumbuhan tertentu boleh memberi kesan kepada risiko anda terhadap CSCR, terutamanya jika anda juga mempunyai masalah gangguan darah yang mendasar atau jika anda mengambil ubat antigumpal (
Anticoagulants
), jadi anda harus berbincang dengan doktor anda untuk mempunyai diet yang betul.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sukan Tinju BUKAN Hanya Untuk Melatih Otot, Ketahui 5 Manfaatnya Terhadap Kesihatan!

Ramai yang tertanya-tanya, apa manfaat sukan tinju terhadap kesihatan? Tenang, Hello Doktor akan mengupasnya dengan lebih mendalam menerusi artikel ini.

Setiap kali berbicara mengenai sukan tinju atau
boxing
, kita mungkin akan terbayang ia hanya dimainkan oleh individu yang berbadan besar dan berotot bukan? Pun begitu, sukan ini kini sudah sangat popular dalam kalangan
golongan belia yang gemarkan aktiviti lasak
.

Tentu sekali, sukan ini dapat melatih otot yang terdapat pada tubuh badan kita. Bukan itu sahaja, terdapat banyak lagi manfaat sukan tinju terhadap kesihatan yang sangat mengujakan! Untuk tahu mengenainya dengan lebih lanjut, jom sama-sama kita ikuti artikel ini.

Apa definisi sebenar sukan tinju?

Sebelum pergi lebih lanjut mengenai manfaatnya terhadap kesihatan, apa kata kita berkenalan terlebih dahulu tentang sukan lasak ini?

Untuk pengetahuan anda, tinju adalah sejenis sukan kompetitif yang melibatkan dua orang dengan memakai sarung tangan tinju di atas satu gelanggang.

Acaranya sangat lasak tetapi mudah, dua peninju akan melemparkan tumbukan demi tumbukan dan pengadil akan mengadili pemenangnya melalui jumlah tumbukan yang dapat dihasilkan.

Pun begitu, pemenang juga dapat diketahui jika lawannya menyerah diri atau secara
total knock out
 (TKO). Ya, ia memang satu sukan yang sangat ekstrem.

Seiring dengan peredaran zaman, sukan ini telah berevolusi dan bervariasi. Antara variasi yang popular dalam kalangan masyarakat di seluruh dunia adalah
kick boxing
,
muay thai
 dan
mixed martial arts
(MMA).

Walau apa pun variasinya, ia tetap sukan tinju yang mempunyai pelbagai manfaat terhadap kesihatan kita. Jadi, apakah manfaat sukan tinju yang digembar-gemburkan?

Manfaat sukan tinju yang anda mungkin tidak percaya

Baiklah, berbalik kepada persoalan utama artikel ini. Apa manfaat sukan tinju terhadap kesihatan selain dapat melatih otot pada tubuh badan? Berikut adalah jawapannya:

#1. Melatih kesihatan & kekuatan jantung

Kekuatan jantung boleh diukur melalui jumlah darah dan oksigen yang dapat dipam oleh organ ini. Jantung akan berfungsi lebih efisien dalam membekalkan darah ke seluruh tubuh.

Cara untuk melatih jantung adalah dengan melakukan aktiviti kardiovaskular seperti sukan tinju.

Ini kerana sukan ini akan memerlukan tubuh badan anda sentiasa bergerak bagi menumbuk dan menangkis serangan lawan. Pada saat inilah jantung akan bekerja lebih keras untuk mengepam darah dan oksigen ke seluruh tubuh badan kita!

#2. Melatih paru-paru dan sistem pernafasan

Bukan sahaja jantung, paru-paru juga mungkin akan mendapat manfaat kesan daripada sukan tinju.

Ini kerana sukan lasak ini memerlukan corak pernafasan yang sangat stabil agar peninju tidak mudah penat ketika berada di atas gelanggang.

Dengan bertinju secara kerap, ia secara tidak langsung dapat melatih paru-paru dan sistem pernafasan anda agar ia menjadi lebih baik daripada sebelum ini.

Kesannya, anda mungkin dapat melakukan sebarang aktiviti fizikal selepas ini tanpa perlu berehat terlalu lama ekoran
tubuh badan terlalu penat
.

#3. Meningkatkan koordinasi tubuh badan

Manfaat sukan tinju bukan sahaja akan meningkatkan kestabilan malah dapat meningkatkan koordinasi tubuh badan.

Ini kerana sukan lasak ini sangat memerlukan pergerakan yang cepat dan tangkas. Dengan kerap melakukan sukan tinju, anda sudah pasti dapat
melatih pergerakan tangan, kaki dan seluruh tubuh badan
 agar ia lebih selaras, tepat dan jitu!

Bukan itu sahaja, sukan tinju juga berkemampuan meningkatkan naluri dan refleks yang sangat diperlukan dalam kehidupan seharian kita.

#4. Membakar kalori

Buat anda yang belum tahu, sukan tinju memerlukan banyak tenaga agar tubuh badan kita dapat bekerja dengan lebih baik. Disebabkan itu, ia memerlukan banyak kalori untuk dibakar bagi menjana tenaga.

Adakah anda mempunyai masalah berat badan berlebihan atau obesiti? Tenang, mungkin sukan tinju ini sangat sesuai untuk anda!

#5. Menguatkan daya tahan tubuh badan

Jika dikumpulkan kesemua manfaat sukan ini, anda dapat menyimpulkan ia sebenarnya mampu melatih otot, jantung dan paru-paru, kestabilan dan koordinasi tubuh badan serta membakar lebih banyak kalori.

Kesannya,
daya tahan tubuh badan anda dalam melawan sebarang jenis penyakit juga akan menjadi lebih kuat
. Dengan ini, mungkin penyakit berbahaya seperti penyakit jantung, diabetes dan darah tinggi dapat dilawan?

Pendek kata, manfaat sukan tinju memang sangat berbaloi untuk kesihatan tubuh badan kita!

Konklusi

Kesimpulannya, terdapat banyak manfaat sukan tinju terhadap kesihatan kita. Bukan sahaja ia bagus untuk melatih otot, ia juga sangat bagus untuk organ dalaman, pergerakan dan daya tahap tubuh badan juga dapat ditingkatkan!

Siapa sahaja yang tidak mahu kesemua manfaat ini bukan? Jadi,
mari mula bertinju
!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Sukan, Senaman dan Diabetes

Anak Aktif Bersukan? Lindungilah Mereka Dengan Insurans Perubatan

Aktiviti Sukan Kurangkan Kemurungan dalam Kalangan Kanak-kanak


Ibu Tidak Sihat, Tapi Perlu Menjaga Anak Kecil? Ini Tip Untuk Anda

Apabila perlu menjaga anak yang baru lahir walaupun ibu jatuh sakit pastinya membimbangkan. Apatah lagi jika melibatkan penyakit viral seperti selesema. Bertenang, Hello Doktor akan kongsikan petua penjagaan bayi
selepas bersalin
 apabila ibu dan ayah kurang sihat.

Untuk mendapatkan lebih banyak info tentang Keibubapaan, sila dapatkannya
di sini.

Menjaga anak baru lahir walaupun tidak sihat

Bergelar
ibu bapa baharu
 sudah tentu akan hadir rasa keterujaan untuk sentiasa bersama si manja.

Tetapi apabila berada dalam keadaan tidak sihat, secara tidak langsung akan wujud kegusaran untuk
menjaga bayi baru lahir
.

Berikut beberapa tip penjagaan untuk membantu anda:

1. Pemeriksaan doktor

Anda perlu mengetahui masalah kesihatan apakah yang dialami agar dapat berwaspada daripada menyebarkan kuman kepada bayi baru lahir.

Sebaiknya jika anda perlu menjaga bayi ketika sakit, lakukan pemeriksaan doktor untuk menentukan gangguan kesihatan yang dialami serta langkah untuk mengurangkan penyebaran bakteria apabila perlu
bersentuhan dengan si kecil
.

Baca juga:

Menjaga anak ketika sakit #2. Jangan panik bayi akan berjangkit

Sebagai ibu bapa pastinya anda risau jika bayi akan dijangkiti dengan masalah kesihatan anda itu.

Bergantung kepada masalah kesihatan yang anda alami, pastinya doktor akan memberitahu jika anda perlu mengurangkan sentuhan untuk mengelakkan penyebaran jangkitan.

Walau apapun, cara terbaik adalah untuk kerap mencuci tangan serta cuba kurangkan
sentuhan tangan dan mulut dengan bayi.

3. Penjagaan bayi selepas bersalin walaupun sakit: Teruskan penyusuan

Jika
menyusu badan
, teruskan penyusuan seperti biasa kerana ia antara salah satu cara untuk mengekalkan tahap kesihatan si manja.

Ini kerana apabila jatuh sakit, tubuh akan bekerja keras untuk menghasilkan antibodi dan secara tidak langsung ia akan disalurkan kepada bayi melalui
susu badan.

Sekiranya anda bimbang untuk menyusu serta menjaga anak secara dekat atau mungkin tahap kesihatan tidak mengizinkan,
pamkan susu
 dan minta bantuan pasangan untuk memberikannya melalui
susu botol.

Anda perlu mengetahui bahawa susu ibu tidak akan menyebarkan jenis kuman yang menyebabkan penyakit sementara seperti selesema atau demam.

4. Dapatkan bantuan untuk menjaga anak

Mintalah bantuan pasangan, keluarga atau rakan baik untuk membantu
aspek penjagaan bayi

selepas bersalin
 apabila anda tidak sihat.

Berterus-terang mengenai keadaan kesihatan anda dan dapatkan bantuan mereka. Jangan malu kerana ia adalah apa yang anda perlukan buat masa ini dan pastinya mereka akan dapat memahaminya.

5. Kekal tenang

Secara jujurnya, penjagaan bayi
selepas bersalin
 dalam keadaan tidak sihat pasti agak huru-hara.

Pastinya ‘sakit mata’ melihatkan pinggan mangkuk bersusun di sinki serta baju kotor bertimbun di dalam bakul. Namun dalam masa yang sama ia mengajar anda kemahiran keibubapaan untuk belajar melepaskan sesuatu.

Buat sementara lupakan mengenai pinggan mangkuk tidak berbasuh serta baju yang menimbun. Biarkan
rumah bersepah
 untuk seketika. ‘Butakan mata’ anda sekejap.

Paling penting, dapatkan rehat yang secukupnya sepanjang tempoh anda tidak sihat ini dan kumpulkan tenaga untuk ‘berperang’ apabila pulih nanti!

Menjaga anak ketika sakit #6. Cegah penularan melalui udara

Sekiranya tiada sesiapa yang boleh membantu menjaga bayi baru lahir ketika anda sakit, lakukan cara terbaik bagi mencegah penularan penyakit melalui udara.

Elakkan bernafas secara langsung ke
wajah bayi
 dan jika boleh, keluar daripada bilik apabila perlu batuk atau bersin. Anda juga boleh memakai penutup muka sebagai langkah pencegahan.

Di samping itu, anda juga boleh meletakkan selimut antara anda dan si manja
semasa penyusuan
 untuk membantu mengurangkan risiko penularan jangkitan.

7. Segalanya akan bertambah baik

Sudah tentu anda akan berasa serabut dan mahukan segalanya segera kembali seperti biasa serta dapat menjaga si manja. Percayalah, semuanya akan kembali pulih, namun anda perlu bertenang.

Sememangnya ia merupakan tempoh masa yang kurang baik untuk jatuh sakit selepas membawa pulang bayi baru lahir.

Namun paling penting buat masa ini adalah kerap membasuh tangan, mengurangkan
ciuman kepada si manja,

berserta sedikit rasa sabar dan rehat yang mencukupi pasti keadaan akan pulih.

Percayalah, anda boleh melalui fasa ini dengan baik!

Cabaran menjaga anak ketika sakit

Menjadi ibu bapa dan jatuh sakit antara kombinasi yang meningkatkan lagi tahap kesukaran kerana anda bukan sahaja perlu menjaga diri sendiri, bahkan ada individu lain turut bergantung serta
memerlukan perhatian
 anda
.

Amat penting sekali untuk menjaga diri sendiri! Perbanyakkan minum air dan dapatkan rehat yang secukupnya.

Jangan berasa malu untuk mendapatkan bantuan untuk penjagaan bayi selepas bersalin ketika anda jatuh sakit.

Perkara mudah lain yang boleh anda lakukan untuk mengurangkan risiko penularan jangkitan adalah dengan membuka tingkap bagi membolehkan peredaran udara berlaku.

Perkhidmatan penghantaran makanan atau barangan runcit dalam talian pastinya penyelamat sepanjang tempoh anda jatuh sakit ini.


AWAS! Ini Antara 3 Kesan Tidur Meniarap Yang Boleh Membawa Mimpi Buruk!

Walaupun tidak ada
hukum tidur meniarap
 yang kata ia salah, mungkin ada kesan tidur meniarap terhadap kita semua. Jom baca artikel untuk tahu dengan lebih lanjut!

Untuk mendapatkan lebih banyak informasi tentang Tidur Berkualiti, anda boleh klik
di sini.

Posisi tidur itu amat penting untuk manusia

Tidur merupakan satu cara yang paling mudah
untuk mendapatkan rehat dan mengembalikan tenaga setelah seharian bekerja atau penat melakukan tugasan harian di rumah.

Jika berbicara mengenai posisi tidur, berdasarkan kajian terdapat 7 posisi atau gaya tidur yang kerap dilakukan.

7 jenis gaya tidur tersebut adalah
:

Fetal –
dipanggil fetal kerana ia seperti kedudukan bayi dalam janin ibunya.

Log –
tidur yang berbaring pada sisi sebelah badan, kaki lurus ke bawah dengan tangan turut berada di sisi.

Yearner –
seperti
Log
, cuma kedudukan tangan anda menghulur ke depan, seperti sedang mengambil sesuatu.

Soldier –
posisi tidur ini adalah seperti seorang tentera – berbaring, kedudukan menegak dan tangan di sisi.

Freefaller –
kedudukan tidur meniarap, tangan seperti memeluk bantal dan kepala memandang ke sisi.

Starfish –
kelihatan seperti bintang tidur di atas katil.

Stargazer –
tidur berbaring, dengan kedua belah tangan berada di belakang kepala.

Namun, sedarkah anda posisi
tidur juga memainkan peranan penting
dalam penjagaan kesihatan. Tidur meniarap merupakan antara posisi tidur yang harus dielakkan.

Kenapa tidur meniarap itu tidak bagus?

Tidur meniarap adalah satu posisi tidur yang tidak bagus untuk kesihatan.

Walaupun tidur seperti ini dapat mengurangkan
dekuran dan gangguan tidur apnea
, namun, kesan tidur meniarap boleh memberi kesan kepada punggung dan leher.

Posisi tidur seperti ini juga boleh mengakibatkan
tidur menjadi kurang berkualiti
 dan tidak selesa.

Kesan tidur meniarap yang boleh berlaku!

#1. Sakit belakang

Individu yang gemar tidur dalam posisi meniarap ini kebiasaanya akan berdepan dengan beberapa kesakitan, seperti sakit pada bahagian leher, belakang dan sendi.

Kesakitan yang dihidapi ini akan cenderung membuatkan a
anda terjaga pada waktu malam
dan tidak mendapat tidur yang secukupnya pada waktu pagi.

Tidur seperti ini akan memberikan tekanan pada belakang dan tulang belakang.

Ini kerana kebanyakan berat anda akan berada ditengah-tengah tubuh menimbulkan kesukaran untuk mengekalkan kedudukan neutral
tulang belakang ketika anda tidur
.

#2. Sakit leher

Ketika anda dalam posisi meniarap, anda perlu mengiringkan muka anda untuk membolehkan anda bernafas.

Ini sekaligus menyebabkan keadaan leher anda
berada dalam posisi yang senget
.

Bayangkan keadaan itu berlaku untuk sepanjang malam ketika anda tidur? Melainkan anda boleh bernafas melalui bantal.

Anda mungkin tidak sedar
masalah kesihatan yang akan timbul
, tetapi, untuk tempoh jangka masa panjang, ia boleh menyebabkan masalah cakera herniasi (
herniated disk)
; berlaku pecahan cakera gelatin antara vertebra yang menyebabkan gel terkeluar dari cakera dan mengganggu saraf.

#3.
Bahaya buat ibu hamil

Anda memerlukan rehat yang berkualiti dan secukupnya.

Tidur dalam posisi meniarap ini
boleh mendatangkan bahaya untuk bayi dalam kandungan, kerana bayi anda memerlukan ruang yang secukupnya dan posisi ini akan membuatkan bayi anda terhimpit.

Berat yang bertambahan pada bahagian tengah boleh meningkatkan daya tarikan kepada tulang belakang anda.

Terdapat kajian yang menunjukkan
tidur mengiring sebelah kiri
 boleh meningkatkan aliran darah yang sihat dan tahap oksigen yang optimum untuk anda dan bayi.

Tip untuk elak kesan tidur meniarap

Bagaimana jika anda telah terbiasa tidur dalam keadaan meniarap sepanjang hidup dan
anda sukar untuk tidur
 dalam posisi lain, walaupun menyedari bahayanya?

Namun, usah bimbang, berikut 3 tip dan kaedah yang mungkin dapat membantu anda mengurangkan kesan tidur meniarap:

Tidur tanpa bantal atau menggunakan bantal yang nipis

Letakkan bantal sebagai lapik di bawah pelvis untuk menjadikan kedudukan anda lebih neutral dan mengurangkan tekanan pada tulang belakang

Lakukan regangan pada setiap pagi untuk mengembalikan keseimbangan pada badan.
Pastikan anda melakukan senaman
memanaskan badan terlebih dahulu


Ingin Ajar Anak Untuk Cepat Bercakap? Boleh Cuba 5 Tip Daripada Ibu Ini

Ibu bapa mana yang tidak teruja apabila anak sudah pandai bercakap atau sekurang-kurangnya menyebut beberapa perkataan. Namun, tidak ramai yang tahu cara nak ajar anak bercakap dengan betul. Untuk ibu bapa di luar sana, kami kongsikan di sini pengalaman dan tips anak cepat bercakap yang diamalkan oleh Puan Siti Nurnabilah untuk manfaat kita bersama.

Untuk mendapatkan lebih banyak info berkenaan Keibubapaan, anda boleh klik
di sini
.

Safiya Imani, anak yang aktif tetapi mudah diurus

Pasangan Puan Siti Nurnabilah Muhammad Fairul Anuar dan Encik Ahmad Ashraf Ghazali dikurniakan cahaya mata pertama, Safiya Imani, yang kini
sudah pun berumur 1 tahun 9 bulan.

Menurut Nurnabilah, anaknya yang hanya dipanggil Safiya ini ialah
seorang yang sangat aktif
 dan
tidak gemar untuk duduk diam.

Walaupun begitu, anaknya ini merupakan seorang kanak-kanak yang
mudah mendengar kata
 walaupun hanya berusia hampir dua tahun.

 Safiya juga bukanlah jenis kanak-kanak
yang mudah meragam
 kerana ibu ini amat menjaga waktu tidur, makan dan emosi si anak.

Jadi, boleh dikatakan Safiya amat mudah diurus dalam pelbagai aspek.

Ajak berbual sejak Safiya masih dalam kandungan

Nurnabilah telah mula bercakap atau berbual bersama anaknya sejak awal kandungan lagi.

Menurutnya, setelah Safiya lahir, dia telah mula merancang pelbagai aktiviti yang sesuai dengan umur anaknya itu.

Antaranya
membacakan
flashcard
 dan
buku cerita
 sewaktu sedang menyusukan, memandikan atau
memakaikan lampin anaknya
.

Walaupun dia sedar anaknya tidak boleh memberikan respons pada ketika itu (disebabkan masih pada usia bayi), namun dia tahu si anak mendengar setiap patah perkataan yang disebutkannya.

Berkat usahanya yang berpanjangan, Safiya berkemampuan untuk menyebut beberapa perkataan seperti Allah, Abi (panggilan untuk ayahnya) dan juga Abu (ibu).

Kata Nurnabilah lagi, sebelum anaknya pandai bercakap, dia sendiri telah mengajarkan bahasa isyarat kepada Safiya, seperti jika
mahukan susu
 dan sebagainya. Jadi, dia lebih faham kemahuan anaknya pada ketika itu.

Jom cuba 5 tips anak cepat bercakap yang dikongsikan Puan Nurnabilah ini

Terdapat 5 kaedah atau cara nak ajar anak bercakap yang boleh kita amalkan berdasarkan pengalaman Nurnabilah. Anda boleh cuba tips anak cepat bercakap di bawah ini:

Tips anak cepat bercakap 1: Ibu ayah kena libatkan diri dengan aktiviti anak

Sejak Safiya berusia 1 bulan, Nurnabilah dan suami telah membeli
pelbagai buku bacaan
 untuk dibacakan bersama-sama.

Semakin Safiya membesar, dia sudah tahu untuk menyebut nama sesuatu benda atau watak dalam
buku yang dibaca
.

Semua ini berkat usaha Nurnabilah yang menyebabkan anaknya sentiasa mendengar apa yang dibacakan kepadanya.

Tips anak cepat bercakap 2: Bercakap dengan penuh ekspresi muka

Ibu ini juga akan menunjukkan ekspresi muka seperti teruja dan sebagainya ketika berbual bersama si anak.

Selain itu, ibu bapa juga perlu sentiasa ada
eye contact
 sewaktu bercakap dengan anak.

Dengan cara ini, anak akan lebih cepat ‘tangkap’ apabila melihat ekspresi muka dan juga gerak mulut ibu bapa.

Ini lebih berkesan jika ditambah dengan nada suara yang sesuai seperti
intonasi yang ceria
 ketika bercakap.

Tips anak cepat bercakap 3: Kurangkan penggunaan gajet untuk anak

Nurnabilah tidak
menafikan kebaikan gajet
. Namun sebagai ibu bapa, adalah menjadi satu tanggungjawab untuk mengawal
penggunaan gajet
 oleh anak-anak.

Sebaliknya, pendekatan yang dilakukan ibu ini adalah dengan
menonton video pada gajet
 dan berinteraksi bersama-sama anaknya.

Dia juga akan mengehadkan waktu
penggunaan gajet
 tidak lebih satu jam setiap hari untuk Safiya.

Selebihnya, Safiya akan bermain dengan
alat permainan fizikal
 sahaja bersama-sama dengan ibunya.

Tips anak cepat bercakap 4: Guna perkataan yang pendek, betul dan jelas

Nurnabilah juga tidak mengamalkan kaedah
baby talk
 seperti
‘Jom mamam’
.

Walaupun ia kedengaran agak comel, namun ia tidak sesuai untuk perkembangan jangka panjang anak.

Gunakan perkataan yang pendek, betul dan jelas seperti
‘Jom makan’
 atau
‘Jom eat’
. Ini merupakan cara nak ajar anak bercakap yang betul.

Tips anak cepat bercakap 5: Berikan anak masa untuk belajar

Ibu bapa tidak disarankan untuk terlalu memaksa atau menekan anak untuk belajar bercakap.

Ini kerana, anak akan mudah berasa stres dan tidak akan memberikan kerjasama yang baik.

Oleh itu, jangan sesekali memaksa anak untuk menyebut sesuatu perkataan.

Kita perlu mengikut rentak anak ketika mengajar mereka, bukannya anak yang perlu mengikut rentak kita sebagai orang dewasa.

Jika kita mengikut rentak anak, anak akan lebih fokus, memberikan perhatian dan memahami apa yang disampaikan.

Kita mudah faham apa yang anak mahukan apabila anak pandai bercakap

Berdasarkan pengalaman yang dilalui, Nurnabilah lebih memahami kemahuan anaknya apabila si anak sudah pandai bercakap atau menyebut perkataan.

Bukan itu sahaja, Safiya juga lebih mudah untuk memahami arahan dan mendengar kata.

“Apabila ibu bapa mudah memahami kemahuan anak, anak juga akan mudah mendengar kata ibu bapa. Kesannya, emosi ibu dan anak juga akan menjadi lebih gembira dan positif. Alhamdulillah!” kata Nurnabilah.

Cabaran utama membesarkan anak di samping berbisnes

Sebagai seorang suri rumah sepenuh masa yang menceburkan diri dengan bisnes dalam talian, cabaran utama untuk Nurnabilah ialah pengurusan masa.

“Pada awalnya, agak mencabar untuk membahagikan masa mengurus bisnes, membuat iklan dan melayan anak sentiasa. Tetapi tidak mengapalah. Saya bersyukur walaupun penat melayan Safiya dan kekurangan masa untuk diri sendiri. Waktu anak masih kecil ini hanya sekali dan tidak boleh diulang lagi,” katanya mengakhiri perbualan.

Semoga tip yang dikongsikan ibu ini berguna untuk
parents
 di luar sana. Ingin berkongsi tip keibubapaan yang lain bersama kami? Ayuh sertai komuniti kami di sini.


Ibu Bapa, Ini 11 Cara Jaga Kebersihan Alat Sulit Si Manja Untuk Elak Jangkitan, Jangan Abaikan!

Kebersihan alat sulit bayi sangat penting untuk diberi perhatian buat golongan yang bernama ibu bapa. Ini kerana bayi anda yang masih kecil mungkin masih belum mengetahui apa-apa mengenainya malahan anak anda yang sudah berada di usia
kanak-kanak juga mungkin masih belum mahir menjaga kebersihan
 alat kemaluan mereka.

Persoalannya, bagaimana untuk menjaganya? Adakah caranya berbeza untuk bayi lelaki dan bayi perempuan? Usah khuatir. Hello Doktor ada jawapannya! Berikut merupakan beberapa tip yang boleh ibu bapa ikuti dalam usaha menjaga kebersihan alat sulit si manja untuk
elak jangkitan kuman dan bakteria
.

Tip kebersihan alat sulit bayi lelaki

Untuk pengetahuan anda, alat sulit bayi lelaki akan bersih secara semulajadi. Namun begitu, anda masih perlu memastikan kawasan alat sulit bayi lelaki dibersihkan dengan kerap terutamanya pada bahagian kulup zakar jika
mereka masih belum bersunat
 kerana ia berisiko tinggi terkena jangkitan. Ikuti tip-tip berikut:

Bersihkan kawasan kulup iaitu kulit berlebihan yang terdapat pada hujung zakar dengan kerap menggunakan air.

Jangan tarik bahagian kulup untuk tujuan membersihkannya kerana ia sukar kembali ke bentuk asal dan boleh menyebabkan kecederaan lalu meninggalkan parut.

Jangan gunakan sabun untuk mencuci kulup kerana ia adalah kawasan yang halus dan mudah terengsa. Gunakan air sahaja untuk mencucinya.

Jika terdapat sesuatu yang berwarna keputihan di bahagian kulup, ia adalah ‘smegma’. Ia adalah rembesan semula jadi badan dan perlu dibersihkan.

Semasa mandi atau tukar lampin, cuci kawasan sekeliling alat sulit dan skrotum bayi. Anda boleh menggunakan kain basah atau kapas untuk mengelapnya.

Kulup akan terlekat pada hujung zakar
 dan hanya akan tercerai sekitar usia bayi 2 tahun. Jangan ceraikannya secara paksa kerana ia boleh mendatangkan kecederaan.

Jika sudah bersunat, dedahkan zakar bayi kepada udara semasa tempoh pemulihannya. Semasa mandi, cuci zakar seperti biasa atau anda juga boleh sapukan jeli petroleum untuk melindungi ia daripada bergeser dengan lampin atau seluar.

Sekiranya berlaku sebarang infeksi pada zakar bayi, segera bawa mereka berjumpa doktor.

Sesudah mencapai usia kanak-kanak, ajar mereka untuk mencuci zakar sama seperti cara mencuci bahagian badan yang lain.

Tip kebersihan alat sulit bayi perempuan

Sama seperti bayi lelaki, alat sulit bayi perempuan juga akan bersih secara semulajadi. Pun begitu, ibu bapa masih perlu memastikan alat sulit bayi perempuan dibersihkan dengan kerap
pada bahagian luar serta dalam faraj
 yang juga perlu diberi lebih perhatian khusus. Ikuti tip-tip berikut:

Bersihkan kawasan faraj dengan menumpukan pada bahagian luarnya.

Jangan sesekali memasukkan sebarang objek untuk membersihkan bahagian dalam faraj kerana ia boleh merosakkan kulit dan dijangkiti kuman atau bakteria.

Semasa mandi atau menukar lampin, gunakan kain basah atau kapas untuk menyapu kawasan luar faraj dari depan ke belakang. Tumpukan pada uretra (bukaan lubang air kencing bayi perempuan).

Jika lampin terlalu kotor dan najis telah memasuki labia (bibir faraj), bersihkannya dengan menggunakan kain flanel atau span dan sapukannya pada luar dan dalam faraj dari depan ke belakang.

Sekiranya berlaku sebarang infeksi pada faraj bayi, segera bawa mereka berjumpa doktor.

Sesudah mencapai usia akil baligh dan mereka mula datang bulan, ajar mereka tentang kitarannya dan cara
menggunakan tuala wanita dengan betul
. Selain itu, ajar mereka mencuci faraj dengan cara mengelapnya dari depan ke belakang. Ini bertujuan mengelak sebarang kuman atau bakteria masuk ke dalam faraj.

Konklusi

Kesimpulannya, kebersihatan alat sulit bayi adalah sangat penting untuk mengelak jangkitan kuman atau bakteria. Apabila mereka mula menginjak ke usia kanak-kanak, beritahu si manja kesayangan anda itu akan kepentingan kebersihan alat sulit.

Ibu bapa juga sebenarnya boleh gunakan pelbagai produk kulit yang telah disahkan oleh pakar perubatan atau pakar kulit sahaja. Amalan menjaga kebersihan alat sulit ini perlu ditanam seawal usia mereka lagi agar ia kekal di dalam diri sehingga mereka dewasa kelak.

Hello Health Group tidak menyediakan nasihat perubatan, diagnosis, atau rawatan.


5 Cara Ini Berkesan Menghilangkan Masalah Kencing Tak Lawas!

Inkontinens urin merupakan satu kondisi yang dapat dielakkan jika pesakit boleh mengamalkan gaya hidup yang sihat. Malah, banyak cara atau petua hilangkan kencing tak lawas yang boleh pesakit ikuti. Jom ketahui petua kurangkan kerap kencing yang dialami.

Sebagai contoh, jika anda boleh mengekalkan berat badan dalam BMI yang normal, makan lebih banyak sayur-sayuran serta buah-buahan dan berhenti merokok, secara tidak langsung anda lebih terlindung daripada menghidap inkontinens urin.

Inkontinens urin sukar untuk sembuh dengan sendirinya. Malah, simptomnya akan menjadi semakin teruk seiring dengan masa.

Oleh sebab itu, jangan pandang ringan dengan masalah kencing tak lawas.

Walau bagaimanapun, jika anda mengalami masalah untuk mengawal pundi kencing, pastikan anda berjumpa doktor dengan segera.

Kondisi ini boleh
dikawal dan diubati jika anda melakukan rawatan yang bersesuaian.

Untuk mendapatkan lebih banyak info tentang Kencing Tak Lawas, sila dapatkannya
di sini.

5 langkah dan petua hilangkan kencing tak lawas

Disebabkan peningkatan dalam penghidap inkontinens urin di seluruh dunia, langkah yang terbaik untuk mengelakkan penyakit ini adalah melalui pencegahan.

Langkah yang paling penting atau petua hilangkan kencing tak lawas paling berkesan ialah minum air dengan mencukupi. Pastikan air kencing anda berwarna kuning air ataupun jernih. Normal jika anda terpaksa buang air beberapa jam sekali.

Selain itu, ada banyak lagi cara lain yang anda boleh lakukan untuk mengelakkan inkontinens urin. Antaranya ialah:

Petua hilangkan kencing tak lawas 1:
Pastikan berat badan sihat

Jika mempunyai berat badan berlebihan, menurunkan berat badan mungkin dapat mengurangkan inkontinens urin yang anda hadapi.

Pastikan anda bijak memilih makanan, bersenam dan menjaga berat badan untuk mengelakkan inkontinens. Antara langkah yang boleh anda lakukan adalah:

Kekalkan berat badan ideal dengan BMI sebanyak 25 ke bawah. Lemak badan berlebihan boleh meregang lantai pelvis dan boleh menyebabkan
masalah kawalan pundi kencing.

Turunkan badan secara sihat. Lakukan senaman dan diet yang bersesuaian dengan kondisi kesihatan anda.

Jika anda ingin menurunkan berat badan, pastikan berjumpa dengan doktor untuk sesi konsultasi terlebih dahulu.

Doktor boleh memberikan nasihat yang terbaik mengenai cara pemakanan yang sihat dan bagaimana anda boleh kekal aktif.

Petua hilangkan kencing tak lawas 2:
Lakukan senaman kegel

Otot pada lantai pelvis bertanggungjawab untuk menahan urin di dalam pundi kencing.

Otot ini boleh menjadi lemah jika pesakit pernah mengandung, melahirkan anak ataupun mempunyai berat badan berlebihan.

Senaman lantai pelvis atau senaman kegel dapat membantu menguatkan otot tersebut semula dan bantu mengelakkan air kencing daripada terkeluar ketika pesakit batuk, bersin, ketawa atau mengangkat barang yang berat.

Senaman ini boleh dilakukan oleh wanita dan juga lelaki. Malah, senaman ini mempunyai banyak kebaikan lain seperti:

Membantu pesakit mengawal pundi kencing dengan lebih baik.

Mengurangkan risiko rahim jatuh atau prolapse.

Membantu ibu yang baru melahirkan anak untuk cepat sembuh.

Membantu kaum Adam cepat sembuh daripada
 pembedahan prostat.

Walau bagaimanapun, sebelum anda mulakan senaman kegel, pastikan anda berhubung terlebih dahulu dengan doktor.

Penting untuk anda mengenal pasti otot lantai pelvis dengan betul supaya senaman kegel dapat dilakukan dengan baik.

Jika tidak, pesakit akan kekal mengalami inkontinens walaupun kerap melakukan senaman kegel.

Petua hilangkan kencing tak lawas #3.

Elak makanan pencetus

Ada beberapa jenis makanan yang mungkin boleh menyumbang terhadap masalah inkontinens.

Sebagai contoh, minuman seperti kafein dan alkohol akan menyebabkan pesakit makin kerap ke tandas.

Cara yang terbaik untuk mengenal pasti makanan apakah yang akan membuatkan pesakit ke tandas dengan lebih kerap ialah dengan menyimpan diari (
bladder diary
).

Diari ini memudahkan pesakit untuk memantau pengambilan makanan dan minuman.

Jika makanan tersebut membuatkan anda ke tandas dengan lebih kerap, anda boleh mengurangkan atau mengelakkan pengambilan makanan tersebut untuk mengurangkan masalah kawalan pundi kencing.

Sebagai contoh, minuman di bawah selalu dikaitkan dengan masalah inkontinens:

   Petua hilangkan kencing tak lawas, kurangkan k
afein

Minum air berkabonat, kopi, teh atau sebarang ubat-ubatan yang mengandungi kafein akan menyebabkan pesakit kerap ke tandas.

Oleh sebab itu, cuba kurangkan pengambilan kafein untuk mengurangkan simptom yang dialami.

Petua hilangkan kencing tak lawas, jangan ambil a
lkohol

Alkohol merupakan sejenis diuretik dan sudah lama terbukti dapat bertindak sebagai bahan yang boleh merangsang pundi kencing.

Pengambilan alkohol akan membuatkan pesakit rasa makin terdesak untuk ke tandas dan meningkatkan frekuensi pembuangan air kecil.

   Petua kurangkan kerap kencing, elak m
anisan tiruan

Manisan tiruan seperti
sodium saccharine
,
acesulfame K
 dan
aspartame
 juga boleh menyebabkan iritasi pada pundi kencing.

Malah, individu yang mengambil banyak minuman manis pada siang hari akan kerap mengalami masalah kencing malam, kerap ke tandas dan masalah kerap kencing yang lebih teruk.

Ubat-ubatan

Jangan tak tahu, ini juga termasuk dalam petua hilangkan kencing tak lawas.

Beberapa jenis ubat-ubatan juga boleh menyebabkan masalah kawalan pundi kencing. Sebagai contoh, ubat darah tinggi, antihistamin, sedative dan antidepressant adalah antara ubat-ubatan yang boleh menyebabkan inkontinens.

Berbincanglah dengan doktor jika anda mengalami masalah untuk membuang air kecil ketika mengambil ubat-ubatan ini.

Minuman yang terbaik untuk pesakit inkontinens ialah air kosong. Jika anda rasa sukar untuk minum air kosong dengan banyak, cuba letakkan satu potongan kecil lemon atau limau nipis.

Ramai pesakit inkontinens urin elak untuk minum air dengan harapan mereka tidak perlu ke tandas dengan lebih kerap. Tetapi, sebaliknya pula yang akan berlaku.

Urin yang sedikit akan mempunyai konsentrasi yang lebih tinggi. Oleh sebab itu, ia berpotensi untuk menyebabkan iritasi pada permukaan pundi kencing.

Selain itu, urin yang pekat juga akan menyebabkan pesakit lebih berisiko untuk menghidap
jangkitan saluran urin (UTI).

Oleh sebab itu, pastikan anda minum air seperti biasa dan jangan sesekali kurangkan pengambilan air dengan alasan untuk tidak mahu ke tandas dengan kerap. Ini bukan petua kurangkan kerap kencing.

Petua hilangkan kencing tak lawas 4:
Makan lebih banyak serat

Meneran ketika membuang air besar boleh melukakan otot pada bahagian lantai pelvis.

 Oleh sebab itu, untuk mengelakkan sembelit, anda dinasihatkan untuk mengambil makanan berserat bagi memudahkan membuang air besar.

Serat boleh ditemui di dalam makanan seperti buah-buahan, sayur-rayuran, kekacang dan juga bijirin.

Pada masa yang sama, anda juga perlu minum air secukupnya dan bersenam untuk mengurangkan sembelit. Untuk diet yang lebih sihat, cuba amalkan:

Pengambilan buah-buahan dan sayur-sayuran setiap hari.

Cuba makan sebanyak 25-30g serat setiap hari.

Minum 2 liter air sehari.

Pilih makanan daripada bijirin penuh dan kurangkan pengambilan makanan yang telah diproses.

Walau bagaimanapun, berhati-hati jika anda mengambil ubat-ubatan untuk merawat inkontinens. Kadangkala, sembelit merupakan antara kesan sampingan ubat-ubatan ini.

5.
 Berhenti merokok

Tidak kiralah berapa umur anda, berhenti merokok dapat membantu anda untuk kekal sihat pada masa yang akan datang.

Malah, masalah kerap kencing yang dialami juga dapat dikurangkan jika anda berhenti merokok.

Salah satu kesan merokok ialah batuk yang berpanjangan.
 Untuk pengetahuan anda, batuk yang berpanjangan boleh melemahkan otot pelvis dan menyebabkan masalah inkontinens.

Ada juga pesakit yang mengalami iritiasi pundi kencing yang lebih teruk setelah merokok.

Malah, amalan ini juga meningkatkan risiko anda untuk menghidap kanser pundi kencing. Oleh sebab itu, berhenti merokok.

Cara ini berkesan untuk petua hilangkan kencing tak lawas dan kerap kencing.

Kesimpulan

Inkontinens urin atau kerap kencing
 merupakan penyakit yang dapat dielakkan jika anda melakukan langkah pencegahan yang betul.

Selain itu, ada juga cara lain atasi inkontinens urin untuk anda yang mencari petua hilangkan kencing tak lawas dan petua kurangkan kerap kencing, seperti:

Pergi ke tandas hanya apabila pundi kencing penuh atau rasa hendak terkencing sahaja.

Ambil masa ketika membuang air kecil. Jangan paksa air kencing untuk keluar.

Gunakan postur yang bersesuaian ketika membuang air besar atau kecil di atas tandas.

Jangan bergantung kepada penggunaan julap.

Jika anda kerap mengalami masalah seperti sembelit atau jangkitan saluran kencing, jangan anggap ia sebagai perkara biasa.

Kedua-dua kondisi ini mungkin merupakan simptom kepada penyakit lain yang lebih teruk.

Oleh sebab itu, pastikan anda merujuk kepada doktor tentang penyakit inkontinens yang anda alami.


Polip Kolon

Definisi

Apa itu Polip Kolon?

Polip kolon merupakan pengumpulan sel-sel kecil yang terbentuk di atas lapisan kolon. Kebanyakkan tidak berbahaya.

Namun sesetengahnya boleh menjadi kanser kolon, di mana ia boleh membawa maut jika ditemui di peringkat yang lewat.

Polip kolon berlaku dan berkembang di dalam usus besar (kolon). Pemicunya adalah tidak diketahui.

Ujian saringan berkala seperti kolonoskopi, adalah perlu kerana polip kolon yang
dijumpai di peringkat awal biasanya boleh dikeluarkan
 dengan selamat dan sepenuhnya.

Pencegahan terbaik bagi kanser kolon adalah ujian saringan berkala.

Apakah kebarangkalian Polip Kolon?

Ia boleh menjejaskan semua peringkat umur. Ia boleh diuruskan dengan mengurangkan faktor-faktor risiko anda.

 Sila berbincang dengan doktor anda untuk maklumat lanjut.

Simptom-simptom

Apakah simptom-simptom Polip Kolon?

Jika anda mempunyai kondisi ini, terdapat beberapa simptom yang anda boleh alami:

Pendarahan rektum
. Ini boleh menjadi tanda polip kolon atau kanser atau keadaan-keadaan lain, seperti buasir atau luka kecil di dubur anda.

Perubahan pada warna najis
.
Darah boleh muncul sebagai garis merah pada najis
 anda atau membuatkan najis berwarna hitam. Namun perubahan warnanya juga mungkin disebabkan oleh makanan, ubat-ubatan, dan suplemen.

Perubahan pada tabiat usus
. Sembelit atau cirit-birit melebihi seminggu mungkin berpotensi disebabkan oleh polip kolon besar. Namun beberapa keadaan lain juga boleh menyebabkannya.

Sakit, mual atau muntah
. Polip kolon besar boleh menghalang sebahagian daripada usus anda dan menyebabkan sakit perut kejang, loya, dan muntah.

Anemia kekurangan zat besi
. Pendarahan daripada polip boleh berlaku secara perlahan tanpa darah yang kelihatan pada najis.
Pendarahan kronik membuang zat besi
 yang diperlukan oleh badan anda yang menghasilkan zat besi. Bahan ini membolehkan sel darah merah membawa oksigen ke badan anda (hemoglobin). Hasilnya adalah anemia kekurangan zat besi, yang membuatkan anda rasa letih dan sesak nafas.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai sebarang simptom, sila rujuk doktor anda.

Bila saya harus berjumpa doktor?

Anda harus hubungi doktor  jika mengalami perkara-perkara berikut:

Sakit perut

Darah pada najis anda

Perubahan pada tabiat usus anda melebihi seminggu

Punca

Apakah puncnya?

Punca bagi polip kolon adalah tidak jelas, namun polip mungkin disebabkan oleh pertumbuhan tisu yang abnormal.

Tubuh kita sentiasa menghasilkan sel-sel baru
 yang sihat untuk menggantikan sel-sel lama yang rosak dan tidak lagi digunakan.

 Pertumbuhan dan perkembangan sel-sel baru biasanya dalam keadaan terkawal.

 Namun dalam sesetengah kes, sel-sel baru membesar dan berkembang biak sebelum ia diperlukan. Pertumbuhan berlebihan ini yang menyebabkan polip terbentuk.

 Polip ini boleh berkembang biak di mana-mana bahagian kolon.

Faktor-faktor Risiko

Apakah yang meningkatkan risiko saya?

Terdapat banyak faktor risiko untuk polip kolon, seperti:

Umur lebih 50 tahun

Obesiti

Mempunyai sejarah keluarga yang mengidap polip atau kanser kolon

Mempunyai polip teruk pada suatu masa dulu

Mempunyai kanser ovari atau uterin sebelum umur 50

Mempunyai radang kolon, seperti penyakit Crohn atau kolitis ulseratif

Mempunyai diabetes jenis 2 yang tidak terkawal

Mempunyai gangguan keturunan, seperti sindrom Lynch atau sindrom Gardner

Merokok

Kerap meminum alkohol

Gaya hidup tidak aktif

Makan pemakanan yang tinggi lemak

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimanakah polip kolon didiagnosis?

Pada mulanya doktor akan memeriksa tanda-tanda fizikal anda. Jika polip kolon disyaki, mereka mungkin memesan beberapa ujian untuk mengesahkan diagnosis.

Ujian najis.
Dalam ujian imunokimia fekal (FIT) dan ujian darah fekal (FOBT), sampel najis akan diperiksa untuk melihat tanda-tanda kanser.

Kolonoskopi.
Dalam ujian ini, doktor akan memasukkan tiub penglihatan yang kecil ke dalam kolon anda untuk mencari polip. Doktor akan mengeluarkan mana-mana polip yang  dijumpai.

Sigmoidoskopi fleksibel.
 Ujian ini seperti kolonoskopi, kecuali tiub penglihatannya lebih pendek. Maka doktor hanya melihat pada bahagian akhir kolon anda. Doktor akan membuang polip ketika menjalankan ujian ini.

Ujian pemeriksaan yang kurang biasa termasuklah ujian DNA najis dan kolonografi tomografik berkomputer (CTC).

Bagaimanakah polip kolon dirawat?

Doktor anda akan membuang semua polip yang dijumpai ketika pemeriksaan usus. Pilihan yang ada ialah:

Buang semasa pemeriksaan. Kebanyakkan polip boleh dibuang menggunakan forcep biopsi atau gelung dawai untuk memegang polip tersebut. Ini mungkin dibantu dengan menyuntik cecair di bawah polip untuk mengangkatnya dari dinding untuk dibuang. Jika polip melebihi 2 cm, cecair mungkin disuntik di bawahnya untuk mengangkat dan mengasingkan polip dari tisu-tisu sekeliling supaya ia boleh dibuang (reseksi mukosa endoskopik).

Pembedahan invasif secara minimal. Polip yang terlalu besar atau tidak dapat dicapai dengan selamat ketika pemeriksaan selalunya dibuang melalui pembedahan invasif secara minimal.

Pembuangan kolon dan rektum. Jika anda mempunyai sindrom keturunan yang jarang, seperti FAP, anda mungkin
memerlukan pembedahan untuk membuang kolon dan rektum
 (total proctocolectomy).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Berikut merupakan gaya hidup dan rawatan sampingan yang mungkin membantu anda mengatasinya:

Makan buah-buahan, sayur-sayuran dan gandum.

Kurangkan makanan tinggi lemak, daging merah, dan makanan yang diproses.

Kurangkan pengambilan alkohol.

Jangan merokok

Amalkan hidup aktif dan kekalkan berat badan sihat.

Bincang dengan doktor tentang kalsium anda. Kajian menunjukkan dengan meningkatkan pengambilan kalsium boleh membantu mencegah pembalikan adenoma kolon. Namun adalah tidak jelas jika kalsium mempunyai apa-apa manfaat dalam melindungi diri dari kanser kolon.

Masalah aspirin. Penggunaan aspirin yang kerap boleh
mengurangkan risiko anda mendapat polip.
 Namun aspirin juga boleh meningkatkan risiko pendarahan gastrousus Oleh itu, sila rujuk doktor anda terlebih dahulu.

Sejarah keluarga. Jika anda mempunyai sejarah keluarga polip kolon, sila pertimbangkan kaunseling genetik. Jika anda telah didiagnosis dengan gangguan keturunan yang menyebabkan polip kolon, anda perlu menjalani kolonoskopi secara berkala bermula pada usia anak muda.


Paras Gula Darah Sudah Terkawal, Bolehkah Pesakit Diabetes Henti Makan Ubat?

Apakah kesan tidak makan ubat kencing manis? Bagi mereka yang sudah mengetahui apa itu diabetes, pastinya tahu peranan ubat-ubatan kencing manis sebagai rawatan kencing manis.

Ikuti artikel ini untuk penerangan lebih lanjut

Untuk mendapatkan lebih banyak info tentang Kencing Manis, sila dapatkannya
di sini.

Apa itu diabetes?

Sebelum kita mengetahui kesan tidak makan ubat kencing manis, pasti ramai yang tidak mengetahui apa itu diabetes yang sebenar.

Diabetes merujuk kepada keadaan bagaimana tubuh badan anda menggunakan gula atau glukosa
.

Perlu diketahui bahawa glukosa berperanan sebagai ‘makanan’ atau sumber tenaga bagi sel tubuh agar ia dapat berfungsi dengan baik.

Masalah diabetes berlaku apabila tubuh badan anda
tidak dapat menggunakan glukosa dalam darah dengan baik,
 lalu menyebabkan glukosa ini kekal berada dalam aliran darah.

Kesannya, paras gula darah anda meningkat dan menyebabkan diabetes serta komplikasi yang lain.

Nah, sekarang anda sudah mengetahui apa itu diabetes secara ringkas.

Kesan tidak makan ubat kencing manis

Mungkin ada sebahagian daripada penghidap diabetes
yang ingin menghentikan pengambilan ubat sebagai rawatan kencing manis.

Ini berlaku apabila mereka melihat paras gula darah mereka telah mencapai tahap seperti apa yang disasarkan sebelum ini.

Namun, sebarang penghentian pengambilan ubat perlulah dibincangkan bersama doktor terlebih dahulu.

Doktor anda mungkin akan bertanya beberapa perkara yang berkaitan dengan tujuan anda
untuk menghentikan pengambilan ubat.

Antara perkara yang mungkin ditanya oleh doktor ialah:

Adakah ubat rawatan kencing manis memberikan kesan sampingan kepada anda?

Adakah kesan sampingan tersebut menjejaskan kualiti hidup anda?

Adakah anda sukar untuk patuh dengan saranan pengambilan ubat?

Doktor juga mungkin akan mendapatkan kepastian daripada anda
bagaimana anda akan mengawal paras gula darah tanpa pengambilan ubat.

Boleh dikatakan sebarang keputusan untuk menghentikan pengambilan ubat perlu dibincangkan terlebih dahulu agar ia tidak menjejaskan paras gula darah anda.

Ubat kencing manis sebagai rawatan kencing manis yang berkesan

Metformin adalah jenis ubat yang biasa digunakan dalam merawat pesakit kencing manis jenis 2.

Namun, sekiranya anda mahu menghentikan pengambilannya kerana paras gula anda semakin terkawal, doktor sebenarnya boleh mengurangkan dos agar ia sesuai dengan paras gula darah semasa anda.

Malah, anda juga berpotensi untuk menghentikan pengambilannya jika gaya hidup anda benar-benar mengikuti seperti apa yang disarankan.

Doktor akan memantau paras gula darah anda selama beberapa bulan selepas menghentikan pengambilan ubat.

Namun, jika ia kembali tidak terkawal, anda mungkin memerlukan kembali pengambilan Metformin ini.

Ini kerana, diabetes bukanlah satu penyakit yang boleh sembuh secara sepenuhnya.

Ia adalah sejenis penyakit yang progresif atau berterusan.

Walaupun anda berusaha untuk mengekalkan gaya hidup sihat tanpa bergantung dengan ubat, ia mungkin hanya bersifat sementara.

Menghentikan pengambilan ubat rawatan kencing manis bukanlah satu penyelesaian jangka masa panjang.

Kesan tidak makan ubat kencing manis: Fahami risikonya

Perlu diketahui bahawa ubat rawatan kencing manis seperti Metformin yang anda ambil tidak akan menghilangkan punca kepada penyakit diabetes tersebut.

Ini kerana fungsi ubat tersebut
untuk mengawal paras gula darah anda sahaja agar ia tidak terlalu tinggi.

Oleh sebab itu, secara umumnya, pengambilan ubat rawatan kencing manis tidak boleh dihentikan untuk mengelakkan paras gula darah menjadi tidak terkawal.

Baca juga:

Perubahan gaya hidup mungkin boleh membantu merendahkan dos ubat kencing manis yang anda ambil.

Malah ubat tersebut mungkin boleh dihentikan buat sementara waktu jika
paras gula darah
 sudah terkawal.

Namun, segala hasrat untuk menghentikan pengambilan ubat kencing manis perlulah dibincangkan dengan doktor terlebih dahulu.

Ini untuk mengelakkan keadaan menjadi lebih teruk tanpa pengawasan dan pengetahuan doktor.

Kesimpulan

Setelah anda mengetahui
apa itu diabetes
 dengan jelas, anda akan tahu kesan tidak makan ubat kencing manis.

Ubat yang anda ambil membantu tubuh untuk mengawal paras gula darah.

Jika ubat dihentikan dan paras gula darah menjadi tidak terkawal, anda berisiko mengalami komplikasi lain lebih berbahaya.


Nak Hidangan Mudah Tapi Berkhasiat Untuk Ibu Berpantang? Sediakan Serunding Halia!

Halia merupakan salah satu ramuan penting dalam masakan terutamanya masakan Melayu. Tetapi pernahkah anda mendengar kebaikan pengambilan serunding halia untuk ibu berpantang?

Ayuh teruskan membaca perkongsian artikel ini untuk mengetahui dengan lebih mendalam mengenainya.

Untuk mendapatkan lebih banyak info tentang Kehamilan, sila dapatkannya
di sini.

Khasiat serunding halia

Halia atau nama botaninya
Zingiber officinale Roscoe
 adalah sejenis tumbuhan yang sering digunakan di dalam pelbagai masakan sebagai
bahan rempah
 perasa.

Haruman dan rasa unik halia adalah berasal daripada minyak semula jadinya – perkara paling penting buat halia.

Halia dianggap sebagai ubatan terbaik untuk wanita selepas
melahirkan anak
.
Pengambilannya pada bulan pertama selepas bersalin dipercayai dapat mengurangkan gejala jangka panjang seperti pening,
sakit kepala
, sakit pinggang, arthritis dan/atau masalah perut.

Dari aspek saintifik, rizom halia mengandungi:

Air

Karbohidrat

Serat

Kalium

Fosforus

Oleoresin

Pati minyak

Vitamin A, B dan C

Lemak

Asid organik

Minyak meruap seperti zingeron, zinzerol, zingeberal, zingiberin, borneol, seniol dan feladren

Baca juga:

Sebelum kita bercerita lebih lanjut mengenai serunding halia, ayuh ketahui secara ringkas kebaikan tumbuhan ini.

Mengurangkan angin dan memperbaiki sistem penghadaman

Sudah pasti manfaatnya dalam membantu mengurangkan angin badan amat diperlukan oleh
ibu selepas bersalin
.

Kajian pada 2018 mengkaji kesan halia pada gas yang terbentuk
dalam saluran usus
 semasa penghadaman.

Kajian ini menunjukkan bahawa enzim dalam halia boleh membantu memecahkan dan mengeluarkan gas ini. Secara tidak langsung ia memberikan kelegaan buat si ibu daripada sebarang ketidakselesaan.

Penyelidikan juga menunjukkan bahawa halia boleh melancarkan pergerakan saluran pencernaan – kesannya ia dapat melegakan atau
mencegah sembelit.

Memanaskan badan

Halia bukan sahaja mampu menghilangkan masalah angin tetapi ia juga berfungsi untuk memanaskan badan. Ini kerana kita sedia maklum, ibu berpantang akan kerap mengalami kesejukan badan.

Mengurangkan berat badan

Berat badan selepas bersalin turut merupakan antara perkara yang merunsingkan wanita, bukan?

Halia mengandungi unsur yang dapat membantu melancarkan
sistem metabolisme tubuh
 dan boleh bertindak sebagai agen pembakar lemak bagi menghapuskan
lemak tepu
 di dalam badan.

Rasa halia yang agak pedas dan berangin ada kalanya tidak digemari sesetengah wanita.

Namun disebabkan ia mempunyai banyak kebaikan untuk kesihatan, khususnya selepas bersalin, maka penggunaannya telah dipelbagaikan.

Jadi penghasilannya dalam bentuk seperti serunding halia, sudah tentu akan dapat menarik minat untuk mencubanya. Lebih baik lagi, ia juga sebenarnya boleh dinikmati oleh sesiapa sahaja.

Resipi serunding halia bersama bawang putih buat ibu berpantang

Kini anda sudah mengetahui khasiat serunding ini khususnya buat wanita yang akan menjalani tempoh berpantang.

Ingin tahu resipi untuk menghasilkan serunding ini?

Tetapi resipi yang dikongsikan adalah bersama bawang putih. Ini kerana gabungan halia dan bawang putih dipercayai amat bagus dan dapat membantu
membuang angin dalam badan
.

Sudah bersedia? Jom!

Bahan-bahan untuk serunding halia:

Halia – sebaiknya pilih halia muda atau halia kampung yang berwarna lebih gelap dan bersaiz kecil

Bawang putih

Sedikit garam

Sedikit serbuk lada hitam

Cara penyediaan:

Hiriskan halia melawan urat dan tumbuk hingga hancur. Anda juga boleh memilih untuk memarut halia. Kemudian perahkan air jusnya dan kemudian digoreng hingga garing. Taburkan sedikit garam sebagai bahan perasa jika perlu.

Bawang putih pula dihiris nipis dan kemudian digoreng garing. Semasa menggoreng anda boleh menabur sedikit garam sebagai bahan perasa.

Gaulkan halia dan
bawang putih
 yang digoreng tadi bersama sedikit serbuk lada hitam.

Biarkan sejuk dan simpan ia di dalam bekas kedap udara agar tahan lebih lama.

Kini serunding halia sedia untuk dinikmati bersama nasi putih panas istimewa untuk ibu berpantang!

Oleh sebab h
alia banyak manfaatnya, selain dinikmati dalam bentuk serunding, anda juga boleh menyediakan teh halia yang juga amat sesuai untuk wanita
dalam tempoh berpantang
. Ingin tahu caranya?

Resipi teh halia

Walaupun anda mempunyai pilihan untuk membeli teh halia serbuk di pasaran, tetapi sudah tentu menghasilkannya sendiri lebih nikmat rasanya.

Bahan-bahan:

1-2 inci halia mentah segar – dikupas kulit dan dihiris nipis

1 ½ hingga 2 cawan air

1-2 sudu madu

½ sudu
jus perahan lemon
 atau limau – ikut citarasa

Cara penyediaan:

Halia yang sudah siap dikupas dan dihiris direbuskan ke dalam air untuk tempoh sekurang-kurangnya 10 minit.

Jika mahukan rasa teh yang lebih pekat atau kuat, biarkan ia mendidih selama 20 minit atau lebih dan gunakan lebih banyak
hirisan halia
.

Tuangkan air yang siap direbus ke dalam cawan dan tambahkan madu serta perahan lemon atau limau.

Kini teh halia sedia untuk dinikmati ibu berpantang terutamanya pada waktu minum petang.

Halia adalah baik untuk kesihatan, terutamanya
wanita selepas bersalin
. Tetapi jika anda tidak pasti sama ada sesuai untuk mengambilnya atau mempunyai keraguan, berundinglah dengan doktor untuk mendapatkan lebih kepastian.

Tahniah dan selamat berpantang daripada Hello Doktor!


Puasa Terbatal Jika Buat Ujian Swab COVID-19? Ini 17 Perkara Boleh & Tidak Boleh Dilakukan Jika Berpuasa

Puasa Ramadan pada tahun ini mungkin agak berbeza memandangkan
kita masih lagi menjalani Perintah Kawalan Pergerakan
 disebabkan oleh penularan wabak COVID-19.

Pun begitu, segala peraturan dan larangan semasa puasa yang boleh sebabkan batal puasa masih tidak berubah setiap tahun.

Mari kita ikuti apakah perkara yang tidak boleh dilakukan dan yang boleh dilakukan ketika berpuasa.

Perkara yang ditegah untuk dilakukan ketika puasa Ramadan

Terdapat beberapa perkara yang amat dilarang untuk dilakukan ketika berpuasa kerana ia boleh menyebabkan batal puasa.

Antara perkara-perkara tersebut ialah:

#1. Makan

Umat Islam yang berpuasa dilarang untuk makan bermula daripada waktu Subuh sehinggalah masuknya waktu Maghrib.

#2. Minum air

Sama juga seperti makan,
kita dilarang untuk meminum air walaupun sedikit
 bermula terbit fajar sehingga terbenamnya matahari.

#3. Melakukan hubungan seks

Selain daripada makan dan minum, pasangan suami isteri juga
dilarang untuk melakukan hubungan seks pada siang hari
.

Namun, mereka boleh melakukannya pada waktu malam hari dengan syarat sebelum masuknya waktu Subuh keesokan harinya.

#4. Muntah

Muntah di sini adalah keadaan di mana seseorang itu muntah secara sengaja.

Muntah dengan sengaja adalah salah 1 daripada perkara yang boleh menyebabkan batal puasa
.

Namun, jika berlaku secara tidak sengaja, ia tidaklah membatalkan puasa Ramadan melainkan jika muntah tersebut ditelan kembali.

#5. Merokok

Merokok boleh membatalkan puasa Ramadan anda. Ini termasuklah rokok tembakau mahupun vape.

#6. Makan ubat

Anda tidak digalakkan untuk berpuasa jika anda adalah pesakit yang memerlukan pemakanan ubat mengikut masa yang ditetapkan.

Ini kerana, menelan ubat sama ada menggunakan air atau tidak masih dikira sebagai perkara yang boleh menyebabkan batal puasa.

Perkara yang boleh dilakukan ketika puasa Ramadan

Berikut adalah antara perkara-perkara yang masih boleh dilakukan walaupun anda berpuasa pada siang hari.

#1. Memberus gigi

Anda masih boleh memberus gigi pada waktu siang hari, namun jangan sesekali menelan ubat gigi atau air kumuran dalam mulut anda.

 Jika tidak, puasa anda akan terbatal secara automatik.

#2. Mandi

Tiada larangan untuk seseorang itu mandi ketika waktu siang hari semasa berpuasa.

Selagi mana anda tidak menelan air ketika mandi, maka puasa anda masih lagi sah.

#3. Mengambil suntikan

Jika anda merupakan pesakit yang
memerlukan pengambilan ubat melalui suntikan seperti insulin
, anda masih boleh melakukannya walaupun pada ketika anda sedang berpuasa.

Suntikan ubat tidak membatalkan puasa seseorang individu.

#4. Menelan sesuatu

Maksud menelan sesuatu di sini ialah jika anda menelan makanan secara tidak sengaja disebabkan oleh terlupa yang anda sedang berpuasa.

Kesalahan seperti ini dimaafkan dan puasa Ramadan tidak terbatal. Begitu juga jika anda menelan air liur di dalam mulut, ia masih tidak membatalkan puasa anda.

Untuk mereka yang memasak di dapur, anda masih boleh merasa makanan dengan menggunakan lidah dengan syarat anda perlu meludahnya keluar setelah merasanya.

Jangan sesekali menelannya. Jika tidak, puasa anda akan terbatal.

#5. Ubat titis mata

Ubat titis mata juga dibenarkan untuk digunakan ketika berpuasa dan ia tidak membatalkan puasa Ramadan anda.

#6. Ujian
swab

Ujian swab
 bagi saringan COVID-19 juga masih boleh dilakukan
 dan ia tidak membatalkan puasa seseorang.

Ia adalah satu kelonggaran kepada umat Islam yang sedang berpuasa memandangkan ia berkenaan soal kesihatan dan penjagaan nyawa seseorang individu.

Tambahan lagi, alat yang digunakan semasa ujian
swab
 tidak membuatkan anda menelannya masuk ke dalam rongga.

#7. Memakai kanta lekap

Memakai kanta lekap atau contact lense tidak membatalkan puasa seseorang
.

Bagi mereka yang memakainya, anda tidak perlu berasa risau kerana permukaan mata bukanlah satu rongga yang boleh membatalkan puasa anda.

#8. Bermesra antara suami isteri

Bermesraan antara suami isteri masih boleh dilakukan dengan syarat ia tidak keterlaluan sehingga boleh mendorong kepada berlakunya hubungan seks.

Anda masih boleh memeluk dan mencium pasangan anda, tetapi perlulah mengawalnya.

#9. Tidur

Tidur pada siang hari tidak membatalkan puasa anda.

Oleh itu, jika anda keletihan bekerja,
anda boleh sahaja tidur pada waktu siang untuk merehatkan tubuh badan anda
.

#10. Berkumur dan mencuci hidung

Jika anda mahu berkumur atau mencuci hidung dengan menggunakan air, ia tidak dikira sebagai perkara yang boleh menyebabkan batal puasa.

Tetapi, anda perlulah memastikan bahawa air tersebut tidak masuk ke dalam kerongkong anda. Jika tidak, puasa anda dikira terbatal.

#11. Menggunakan
inhaler

Menurut fatwa yang dikeluarkan oleh Mufti Wilayah Persekutuan, p
enggunaan
inhaler
 pada waktu siang hari ketika berpuasa tidaklah membatalkan puasa seseorang individu
.

Oleh itu, bagi penghidap asma, anda masih boleh menggunakan
inhaler
 walaupun sedang berpuasa.

Kesimpulan

Mungkin ada antara perkara yang dinyatakan di atas ini tidak begitu diketahui ramai terutamanya apabila ia berkaitan dengan aspek penjagaan kesihatan.

Seperti mana isu ujian
swab
 bagi COVID-19, ia telah dijelaskan oleh pihak berautoriti seperti pihak Jabatan Mufti Negeri bahawa ia tidak membatalkan puasa seseorang.

Oleh itu, jika anda tidak mempunyai sebarang penyakit kronik atau serius, anda masih boleh menjalani puasa Ramadan anda tanpa ada sebarang masalah.

Terdapat beberapa kelonggaran yang diberikan dalam Islam jika ia melibatkan kesihatan dan nyawa seseorang.

Jika keadaan penyakit yang dialami itu memerlukan anda untuk makan, anda dibolehkan untuk berbuka dan menggantikan puasa anda pada waktu yang lain.


Takut Nak Potong Kuku Bayi Bimbang Terkena Isi Jari, Ini 5 Cara Yang Betul Untuk Potong!

Aspek kebersihan dan kecantikan si kecil adalah sesuatu yang sangat dititikberatkan oleh setiap ibu bapa. Pun begitu, ramai ibu bapa terutamanya ibu bapa yang baru, masih mengalami kemelut setiap kali ingin memotong kuku bayi mereka. Untuk menyelesaikannya, ikuti artikel ini dengan lebih lanjut untuk mengetahui petua untuk potong kuku bayi dengan berkesan.

#1. Gunakan pengetip kuku bayi

Perkara yang paling penting dalam hal penjagaan kuku bayi adalah anda menggunakan pengetip kuku bayi apabila hendak memotong kuku mereka. Jangan sesekali anda menggunakan gunting atau pengetip kuku dewasa kerana ia adalah lebih besar dan boleh menyebabkan anda terlebih potong kuku bayi. Sebaiknya, gunakan pengetip kuku bayi yang mempunyai saiz yang lebih kecil dan bentuk yang lebih bulat, sesuai untuk si kecil anda.

#2. Potong kuku bayi di tempat yang terang

Ada segelintir individu terutamanya yang sudah lama bergelar ibu bapa, menganggap ini adalah sesuatu yang remeh dan boleh dilakukan dengan mudah. Disebabkan itu, ada ibu bapa yang memotong kuku bayi tanpa melihat kuku bayi dengan teliti malah ada yang melakukannya di dalam bilik yang gelap! Ini adalah cara yang salah kerana ia boleh menyebabkan anda tersalah potong alur kuku bayi lalu menyebabkan kecederaan kepada mereka.

#3. Potong kuku bayi ketika dia tidur

Jika si kecil anda merupakan bayi yang lasak, anda boleh memotong kuku mereka secara curi-curi ketika mereka sedang nyenyak tidur. Ini kerana jika anda mahu memotong kuku bayi yang aktif semasa mereka berjaga, ia hanya akan mendatangkan stres kepada anda ataupun kecederaan kepada bayi. Oleh itu, potong kuku bayi ketika mereka sedang nyenyak tidur tetapi, anda diingatkan untuk pasang lampu bilik terlebih dahulu sebelum melakukannya.

#4. Potong kuku bayi ketika dia mandi

Kuku bayi adalah sama sahaja seperti kuku individu dewasa yang mana ia adalah keras dan tajam. Bagi memudahkan proses memotongnya, anda boleh jadikan tabiat untuk memotong kuku ketika atau selepas bayi mandi. Ini kerana kuku bayi akan menjadi lembut selepas terkena air lalu memudahkan anda untuk memotong kuku bayi dengan tenang.

#5. Cara potongan kuku yang berbeza untuk jari tangan dan jari kaki bayi

Kebanyakan ibu bapa beranggapan bahawa cara memotong kuku bayi adalah sama sahaja untuk jari tangan dan jari kakinya. Ia adalah tidak benar kerana ketika memotong kuku tangan bayi, anda perlu memotong mengikut alur kukunya. Namun jika memotong kuku kaki bayi, anda tidak perlu memotong mengikut alur kukunya tetapi potongan yang dicadangkan adalah secara lurus sahaja. Ini bertujuan mengelak sebarang kecederaan ketika memotong kuku bayi.

Jika berlaku sebarang kecederaan pada kuku atau jari si kecil, apa yang perlu dilakukan?

Paling penting, anda perlu bertenang dan jangan panik. Pertama sekali, basuh luka tersebut menggunakan air yang bersih. Kemudian, tekan sedikit luka tersebut menggunakan tisu atau apa-apa kain yang bersih untuk menghentikan pendarahan.

Menurut pakar, anda tidak disarankan untuk menampal balutan di jari bayi yang terluka kerana ia akan tertanggal dengan mudahnya apabila bayi memasukkan jari ke dalam mulutnya, lalu meningkatkan risiko bayi tertelan lalu tercekik balutan tersebut. Selain itu juga, jangan gunakan sebarang ubat pada luka bayi seperti ubat gamat kerana khuatir mereka akan menghisap jari mereka.

Jika luka pada jari bayi anda masih tidak sembuh atau makin teruk, segera bawa bayi anda berjumpa doktor untuk mendapatkan rawatan bagi mengelakkan sebarang infeksi daripada berlaku pada luka yang dialami oleh si kecil kesayangan anda.

Hello Health Group
 tidak menyediakan nasihat perubatan, diagnosis, atau rawatan.


Bacaan Gula Darah Sasaran Untuk Individu Normal & Diabetes, Termasuk Kanak-Kanak!

Anda tahu, berapakah paras gula dalam darah mengikut umur yang sepatutnya?  Jika anda masih belum tahu, kami berikan di sini jadual bacaan gula dalam darah KKM yang sepatutnya diikuti.

Semak menerusi artikel di bawah ini.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah yang dimaksudkan dengan paras gula darah?

Paras atau tahap glukosa darah ialah jumlah glukosa atau gula yang ada dalam darah seseorang pada bila-bila masa.

Paras gula darah yang tinggi atau rendah boleh menunjukkan keadaan kesihatan yang mungkin memerlukan perhatian perubatan.

Untuk menentukan sama ada anda mengalami paras gula darah rendah atau tinggi, anda boleh menyemak jadual bacaan gula dalam darah KKM.

Berapakah bacaan paras gula darah bagi individu yang normal?

Paras gula dalam darah boleh berada pada tahap yang normal, tinggi atau rendah, bergantung pada jumlah glukosa seseorang dalam aliran darah mereka.

Glukosa ialah gula ringkas yang terdapat dalam aliran darah pada setiap masa. Tahap glukosa darah anda boleh diukur pada bila-bila masa.

Contohnya, apabila seseorang individu berpuasa (pada waktu pagi selepas bangun tidur), sebelum makan, atau selepas makan.

Untuk paras glukosa darah normal orang dewasa yang tidak menghidap diabetes dan tidak makan selama sekurang-kurangnya lapan jam, bacaan yang sepatutnya adalah kurang daripada 100 mg/dL.

Paras glukosa darah normal untuk orang dewasa tanpa diabetes, dua jam selepas makan pula ialah antara 90 hingga 110 mg/dL.

Namun, anda juga perlu memahami bahawa terdapat banyak faktor yang mempengaruhi paras gula darah sepanjang hari walaupun anda mengikuti jadual bacaan gula dalam darah KKM.

Antaranya ialah:

Jenis, kuantiti dan waktu sesuatu makanan itu diambil

Aktiviti fizikal

Ubat-ubatan

Keadaan perubatan

Umur

Tekanan

Dehidrasi

Penyakit

Senggugut

Alkohol

Paras gula darah yang ideal untuk sesiapa sahaja tanpa diabetes atau pradiabetes, dan tanpa mengira umur (pada waktu pagi) hendaklah kurang daripada 100 mg/dL.

Ingat, paras gula dalam darah masih boleh berubah-ubah sepanjang hari akibat daripada faktor-faktor yang telah dinyatakan seperti di atas.

Berapa bacaan paras gula dalam darah mengikut umur bagi penghidap diabetes?

Anda mungkin ingin tahu dengan lebih lanjut mengenai jadual bacaan gula dalam darah KKM bagi penghidap diabetes.

Bagi mereka yang menghidap diabetes, paras gula darah normal akan berbeza-beza bergantung pada umur dan masa dalam sehari.

 Contohnya, ketika berpuasa, paras gula dalam darah selalunya berada dalam julat sasaran.

Jenis makanan yang dimakan juga akan memberi kesan kepada paras gula dalam darah dengan cara yang berbeza.

Makanan yang tinggi dengan kandungan karbohidrat (seperti mi,
bijirin
 dan nasi) akan meningkatkan paras gula darah dengan lebih cepat berbanding makanan yang
mengandungi karbohidrat
, protein dan lemak.

 Tahap gula dalam darah semestinya akan meningkat selepas waktu makan, tetapi akan mula kembali ke paras normal dalam tempoh beberapa jam.

Ini jadual bacaan gula dalam darah KKM yang boleh anda lihat:

#1. Paras gula dalam darah mengikut umur: Kanak-kanak kurang daripada 6 tahun dengan
diabetes

Puasa: 80-180 mg/dL

Sebelum makan: 100-180 mg/dL

1 hingga 2 jam selepas makan: ~180 mg/dL

Waktu tidur: 110-200 mg/dL

#2. Paras gula dalam darah mengikut umur: Kanak-kanak 6 hingga 12 tahun dengan
diabetes

Puasa: 80-180 mg/dL

Sebelum makan: 90-180 mg/dL

1 hingga 2 jam selepas makan: Sehingga 140 mg/dL

Waktu tidur:
100-180
 mg/dL

#3. Paras gula dalam darah mengikut umur: Remaja 13 hingga 19 tahun dengan
diabetes

Puasa: 70-150 mg/dL

Sebelum makan: 90-130 mg/dL

1 hingga 2 jam selepas makan: Sehingga 140 mg/dL

Waktu tidur:
90-150
 mg/dL

#4. Paras gula dalam darah mengikut umur: Dewasa 20 tahun ke atas dengan
diabetes

Puasa: Kurang 100 mg/dL

Sebelum makan: 70-130 mg/dL

1 hingga 2 jam selepas makan: Kurang 180 mg/dL

Waktu tidur:
100-140
 mg/dL

Kini anda telah tahu jadual bacaan gula dan pastikan anda mengikuti julat sasaran tersebut.

Anda boleh melakukan beberapa tip bagi memastikan jadual bacaan gula dalam darah KKM anda sentiasa terkawal.

Apakah tip tersebut?

Buat lima petua ini untuk kawal bacaan gula darah anda

Buat lima petua wajib ini jika anda mahu kawal paras gula darah dalam sasaran yang normal:

Ambil makanan yang belum diproses dan rendah gula bagi memastikan
paras glukosa
 terkawal.

Minum banyak
air kosong
 untuk mengeluarkan gula daripada
air kencing
.

Bersenam hanya apabila tiada keton dalam
aliran darah
 anda.

Ambil ubat
 seperti yang telah diarahkan oleh doktor.

Ambil
suntikan insulin
 mengikut dos yang telah ditetapkan oleh doktor bagi menurunkan
paras gula darah
.


Kejutan Anafilaksis

Definisi

Apa itu Kejutan Anafilaksis?

Anafilaksis ditakrifkan sebagai tindak balas alergi yang boleh membawa kepada ketidaksedaran atau kematian. Ia berlaku apabila pesakit alah dan terdedah kepada makanan, ubat-ubatan, racun serangga dan lateks. Tindak balas ini boleh berlaku dalam beberapa saat atau minit selepas terdedah kepada agen alergi di mana tekanan darah pesakit tiba-tiba jatuh dan pernafasan yang normal terganggu kerana sekatan pada saluran pernafasan.

Tanda dan gejala anafilaksis termasuk nadi yang cepat serta lemah, ruam kulit, loya dan muntah-muntah.

Anafilaksis memerlukan pesakit pergi ke jabatan kecemasan dan mendapatkan suntikan epinefrin.

Apakah kebarangkalian Kejutan Anafilaksis?

Kejutan anafilaksis adalah agak biasa, berlaku pada 2% populasi penduduk. Ia boleh menjejaskan pesakit pada setiap lapisan umur. Ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Kejutan Anafilaksis?

Simptom biasa bagi kejutan anafilaksis ialah:

Reaksi kulit, termasuk gatal-gatal, kulit kemerahan atau pucat;

Rasa hangat;

Rasa benjolan di tekak;

Kesukaran semasa bernafas;

Denyutan nadi lemah dan cepat;

Mual, muntah atau cirit-birit;

Pening atau pengsan.

Mungkin ada gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Seseorang harus mencari bantuan perubatan kecemasan apabila mengalami reaksi alergi yang teruk seperti yang dinyatakan di atas. Walaupun simptom bertambah baik selepas kecemasan berlaku dengan menggunakan autoinjektor bagi epinephrine, pesakit harus pergi ke jabatan kecemasan untuk memastikan simptom tidak berulang kembali.

Buat janji temu untuk berjumpa dengan doktor anda semasa mengalami serangan alergi yang teruk ataupun jika terdapat sebarang tanda dan simptom anafilaksis pada masa lalu.

Punca

Apakah punca Kejutan Anafilaksis?

Terdapat banyak agen alergi yang boleh mencetuskan kejutan anafilaksis, termasuk:

Ubatan tertentu, terutamanya penisilin;

Makanan, seperti kacang tanah, kacang pokok (walnut, pekan, badam, gajus), gandum (pada kanak-kanak), ikan, kerang, susu dan telur;

Serangga menyengat seperti lebah, tebuan dan semut api.

Penyebab utama anafilaksis yang kurang lazim termasuk:

Lateks (bahan berasaskan susu getah);

Ubat: aspirin, ibuprofen, naproxen, kontras intravena digunakan dalam beberapa ujian pengimejan x-ray;

Latihan: seperti aktiviti aerobik, mengambil makanan sebelum bersenam, bersenam ketika panas, sejuk atau lembap.

Faktor-faktor Risiko

Apakah yang meningkatkan risiko saya kepada Kejutan Anafilaksis?

Terdapat banyak faktor risiko bagi kejutan anafilaksis seperti:

Sejarah peribadi anafilaksis;

Alergi atau asma;

Sejarah keluarga

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kejutan Anafilaksis didiagnosis?

Kejutan anafilaksis didiagnosis melalui soalan-soalan mengenai:

Sejarah pengambilan makanan;

Sejarah apa-apa ubat yang diambil;

Sejarah alergi apabila kulit anda terdedah kepada lateks;

Sengatan dari mana-mana serangga jenis tertentu seolah-olah mungkin menyebabkan simptom anda.

Doktor anda mungkin juga meminta ujian kulit atau ujian darah dibuat untuk mendiagnosis alergi. Anda harus menyimpan senarai terperinci mengenai apa yang anda makan untuk membantu doktor mengenal pasti punca keadaan anda.

Ujian untuk mengecualikan masalah lain dengan gejala yang sama boleh dilakukan. Sesetengah masalah yang mempunyai simptom yang sama seperti kejutan anafilaksis adalah:

Ujian untuk gangguan sawan;

Satu keadaan selain alahan yang menyebabkan kemerahan atau simptom kulit yang lain;

Mastositosis, gangguan pada sistem imun;

Masalah psikologi, seperti serangan panik;

Masalah jantung atau paru-paru.

Bagaimana pesakit Kejutan Anafilaksis dirawat?

Ubat-ubatan boleh diberikan sekiranya berlaku kecemasan termasuk:

Epinefrin (adrenalin): mengurangkan tindak balas alahan badan anda;

Oksigen: membantu pernafasan;

Antihistamin dan kortison disuntik secara intravena: mengurangkan keradangan saluran udara anda dan memperbaiki pernafasan;

Sejenis beta-agonis (misalnya albuterol): melegakan simptom pernafasan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kejutan Anafilaksis?

Gaya hidup dan pengubatan sampingan yang berikut mungkin membantu anda mengatasi kejutan anafilaksis:

Elakkan pencetus alergi yang diketahui seberapa banyak yang anda boleh;

Bawa epinefrin sendiri, jika mungkin;

Ambil prednison atau antihistamina;

Beritahu doktor anda mengenai alahan ubat anda sebelum diberikan sebarang preskripsi ubat;

Berhati-hati dengan menyengat serangga, apabila mereka berada berdekatan;

Bacalah dengan teliti semua label bagi makanan yang anda beli dan ambil.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.